Novasloboda | FS BiH: Nećemo tolerisati narušavanje pravila, jer odgovaramo UEFA-i\nFS BiH: Nećemo tolerisati narušavanje pravila, jer odgovaramo UEFA-i\nFudbalski savez Bosne i Hercegovine ne može tolerisati ono sto ne učine uprave klubova, jer ima odgovornost prema UEFA-i za dosljedno provođenje licencnih propisa, standarda i procedura. Zbog toga, nikome ne možemo i nećemo dozvoliti da narušava važeća pravila, saopšteno je iz FS BiH povodom najavljenog “Rata Savezu” navijača FK Sloboda Tuzla zbog povlačenja licence tog kluba za učešće u Premijer ligi BiH.\nSavez u obraćanju javnosti naglašava da nadležni organi i tijela FS BiH rade i donose odluke prema definisanim propisima i procedurama, što se odnosi na tok i postupak izdavanja takmičarskih licenci svim klubovima.\n“U konkretnom slučaju, komisije za licenciranje klubova su kao stručna pravna tijela imenovana odlukama Generalne skupštine NSBiH, te su uz podršku Odjela za licenciranje klubova donijele odgovarajuće odluke u skladu sa važećim pravilima”, stoji u saopštenju.\nSavez je, dodaje se, dio UEFA-e i obavezan je poštovati sve što se nalaže nacionalnim asocijacijama. FK “Sloboda” Tuzla je član Fudbalskog saveza Tuzlanskog kantona, jednog od deset kantonalnih saveza FS FBiH, čime ima obavezu postupati prema propisima FS BiH i prihvatati odluke pravnih tijela i organa ovog Saveza, što je i sam klub potvrdio potpisom posebne izjave u postupku licenciranja kluba za takmičarsku sezonu 2017./18., ističu iz Saveza.\nIz FS BiH naglašavaju da je FK Sloboda nesumnjivo potreban Savezu i bh. fudbalu, ali da Savez ne može prihvatiti odgovornost za neizvršavanje obaveza od ovog kluba.\n“Nećemo upasti u zamku lokalnih problema i odnosa bivših i sadašnjih uprava kluba, odnosno onih koji su stvarali obaveze i onih koji su te obaveze naslijedili. Oni su ti koji ih trebaju riješiti, jer su ih samim ulaskom u Upravu kluba preuzeli zajedno sa svim pravima. Savez nije dekretom postavljao uprave FK Slobode, nego su članovi bivšeg i sadašnjeg rukovodstva dobijali povjerenje putem nadležnih klupskih organa i klupskih procedura”, stoji u saopšttenju.\nNaglašeno je da svi koji vole ovaj klub trebaju na adekvatan način dati doprinos u rješavanju problema u svojoj kući, jer to je jedini put i način za prevazilaženje trenutne situacije, te da vanistitucionalni pritisak, zamjenom teza putem iznošenje dezinformacija i netačnih podataka, nije put za rješavanje problema.\nU FS BiH se pitaju ”kome to Savez zabranjuje da se za svoje interese bori pravnim sredstvima”, ”ko reketira FK Sloboda kako to navode pojedini članovi uprave FK ”Sloboda”, ”zbog čega se na ovaj način pokušava rušiti Savez, koji samo insistira na dosljednoj primjeni pravila i propisa”.\n“S tim u vezi, želimo poručiti da ćemo sva devijantna ponašanja, uključujući i neargumentovane izjave zvaničnika, tretirati na adekvatan način putem odgovarajućih propisa i pravnih procedura. Imamo obavezu da zaštitimo Savez, bh. fudbal, te pravila i propise za koje snosimo potpunu odgovornost prema UEFA-i. U tome nas neće omesti ni izjave ni prijetnje, sa pozivom na javni linč, pokrenut iz Tuzle”, saopšteno je iz FS BiH.\nNapominje se da pravila koja važe za sve klubove mora poštovati i FK Sloboda, čije rukovodstvo mora preuzeti odgovornost za rješavanje obaveza, te da dokumentacija kojom Savez raspolaže apsolutno govori u prilog ovih tvrdnji.\n“Ukoliko bude potrebno, kompletna relevantna dokumentacija će biti predočena javnosti nakon okončanja postupka. To sada nećemo učiniti kako ne bismo uticali na tok i ishod postupka”, navodi se na kraju saopštenja FS BiH.\nFS BiH Saopštenje


Na Novosadskom sajmu obrazovanja nagrađene tri šabačke škole i PU "Naše dete" - RTV Šabac\n2. april 17:03\nVrhunsko priznanje „Pehar novosadskog sajma“ na 16. Međunarodnom sajmu obrazovanja "Putokazi", osvojilo je Odeljenje za društvene delatanosti grada Šapca. Velika zlatna medalja pripala je Ekonomskoj školi „Stana Milanović“, Tehničkoj školi Šabac i Medicinskoj školi „Dr Andra Jovanović“.\nVisoka priznanja pripala su i Predškolskoj ustanovi "Naše dete", koja već tri godine učestvuje na ovoj manifestaciji i svaki put osvaja nagrade. Ove godine to su povelja, dve srebrne i jedna zlatna medalja.\nU čast nagrađenih, u Gradskoj kući organizovan je svečani prijem, na kome su prisustvovali i načelnica Odeljenja za društvne delatnosti Ana Marinković i član Gradskog veća zadužen za obrazovanje Bojan Damnjanović. Gradonačelnik Šapca Aleksandar Pajić istako je da su priznanja dokaz da je kvalitet obrazovanja u Šapcu na visokom nivou.\nDa će obrazovanje i dalje biti jedan od prioriteta grada, dokaz je i plan po kome bi Šabac ubuduće trebalo da dobije Univerzitet što će, po rečima gradonačelnika Pajića, biti jedan od glavnih ciljeva u narednom periodu.


Ostale lige Archives - Meridianbet Vesti\nCategory Archives: Ostale lige\nOstale lige\tAuthor:\tBudimir Svilar -\t28/05/2017\nBenfika je već osvojila jedan trofej, ponovo ostavivši iza sebe Porto i Sporting u šampionatu Portugala, ali su apetiti ovog kluba uvek takvi da se ne nikada ne odbacuje mogućnost…\nOstale lige\tAuthor:\tBudimir Svilar -\t27/12/2016\nRendžersi svoju povratničku sezonu među najbolje škotske klubove sigurno nisu začinili nerealnim optimizmom da bi odmah mogli da sa trona skinu svog najvećeg rivala, glazgovski Seltik. Ipak, Mark Varburton i…\nOstale lige\tAuthor:\tBudimir Svilar -\t24/12/2016\n16. kolo fudbalske Superlige Turske je u nedelju zastupljeno sa pet veoma interesantnih mečeva, koje će na najbolji način nadomestiti manjak uzbuđenja zbog izostanka utakmica nekih drugih liga. Prvi na…\nOstale lige\tAuthor:\tBudimir Svilar -\t23/12/2016\nVerovatno najveći izazov koji se nalazi ispred fudbalera Seltika uoči duela sa Hamiltonom je kako da pronađu motivaciju. U skladu sa predviđanjima pred ovu sezonu, koja se uzgred budi rečeno,…\nOstale lige\tAuthor:\tBudimir Svilar -\t14/12/2016\nLepo bi bilo započeti tekst konstatacijom da ”ako iko može da zaustavi madridski Real, onda je to Klub Amerika”! Ovakav početak bi bio ispravno motivisan formom i rezultatima meksičkog tima…\nOstale lige\tAuthor:\tBudimir Svilar -\t13/12/2016\nFIFA Svetski kup za klubove koji se održava u Japanu je stigao u svoju završnu fazu, tačnije do polufinalnih mečeva. U prvoj utakmici na gradskom stadionu Suita u Osaki, sastaće…\nOstale lige\tAuthor:\tBudimir Svilar -\t23/11/2016\nČapekoense više nije iznenađenje!\nNakon što je pre tri nedelje u prvom polufinalnom susretu sa San Lorencom u Buenos Airesu odigrao nerešeno, Čapekoense je i definitivno prestao da bude samo veliko iznenađenje u Kopa…\nOstale lige\tAuthor:\tBudimir Svilar -\t27/10/2016\nOstale lige\tAuthor:\tBudimir Svilar -\t20/10/2016\nFantastični Kopa Sudamerikana je stigao do četvrtfinala u kojem su do sada odigrane tri utakmice. Jedini preostali susret je prvi duel koji na stadionu Pedro Bidegain u Buenos Airesu igraju…


Reforma penzionog sistema zaustavila Francusku, stali vozovi i avioni | Restart Magazin\nAjfelova kula ne prima posetioce, stali su brzi vozovi, a nastavnici napustili škole kako bi se pridružili štrajku sindikata u celoj zemlji zbog najavljene reforme penzionog sistema.\nPariske vlasti ogradile su predsedničku palatu i na ulice izvele 6.000 policajaca u očekivanju velikih demonstracija u prestonici, kojima se izražava bes zbog reforme penzijskog sistema koju je predložio predsednik Emanuel Makron.\nMuzej Luvr i druga značajna mesta u Parizu upozorena su na štrajk, a pariski hoteli se bore za goste. Mnogi posetioci, uključujući američkog sekretara za energetiku odložili su planove za putovanje u Francusku.\nNepripremljeni turisti bili su iznenađeni kada su videli praznu železničku stanicu, na kojoj je devet od deset TGV vozova otkazano. Na aerodromu Orli takođe ima otkazanih letova, a civilne avijacijske vlasti kažu da je oko 20 odsto letova suspendovano.\nOrganizatori masovnih štrajkova, koji su planirani za danas, saopštili su da je predviđeno 250 manifestacija uključujući proteste penzionera, studenata, nastavnika i drugih.\nPoruke su poslate da se 90 odsto brzih vozova TGV i 80 odsto regionalnih vozova danas otkazuje, i da će 10 od 14 linija pariskog metroa biti zatvoreno. Najavljeni su štrajkovi u transportnoj upravi Pariza (RATP) i u francuskoj železnici (SNCF).\nSaobraćaj u velikim gradovima kao što su Strazbur, Bordo, Marsej, Nant ili Lil takođe će biti masovno poremećen.\nU obrazovanju 70 odsto nastavnika osnovnih škola objavili su da su u štrajku, a u srednjim školama se očekuje otprilike isti procenat prema sindikalnim izvorima. Najveći francuski sindikat nastavnika saopštio je da očekuje da četiri od deset osnovnih škola biti zatvorene širom zemlje.\nOčekujući da protesti traju dugo u napetom socijalnom kontekstu gde se izražava nezadovoljstvo sa više strana, u bolnicama, policiji, među vatrogascima, nastavnicima, železničarima, zatim u okviru pokreta Žuti prsluci vlada ostaje čvrsta u svojim planovima.\nFrancuzi se spremaju za socijalni pokret poput onog iz 1995. protiv ranije reforme penzija, koji je paralizovao zemlju tri nedelje i primorao tadašnju vladu da odustane.\nPolicajci, advokati, đubretari, penzioneri i prevoznici takođe planiraju akcije. Poljoprivrednici čije penzije su među najnižim u zemlji rekli su da se neće pridružiti štrajku.\n← Belorusija neće postati deo Rusije\nPelosi: Nastavlja se procedura za opoziv Trampa →\nOptužen za ubistvo Flojda: Šovin pušten iz zatvora


Bojan Bojic u redovima mlade reprezentacije - JUGPRESS\nBojan Bojic u redovima mlade reprezentacije\nPostavio: Jugpress 13 Septembra, 2018\nJoš jedno ime na spisku selektora mlade reprezenatije iz redova surduličkog superligaša Radnika. Naime, Bojan Bojić, mladi centralni vezista Radnika, nastupaće danas popodne u dresu omladinske reprezentacije Srbije (U-19), u prijateljskom meču protiv reprezentacije Indije.\nStručni štab omladinske reprezentacije odlučio je da za ovu priliku dopuni spisak selekcije, pa će to biti prilika da se i mladi Bojić nametne selektoru Nenadu Sakiću za buduće akcije omladinske selekcije.\nBojanu Bojiću ovo neće biti prvi nastup u dresu reprezentacije. U prošlogodišnjoj selekciji u kategoriji mlađoj godinu dana bio je na spisku selektora Perice Ognjenovića kao član beogradskog Partizana, odakle je i stigao u Surdulicu.\nPrijateljski susret Srbije i Indije biće odigran danas u Sportskom centru Fudbalskog saveza Srbije u Staroj Pazovi od 17 časova.


Strategija urbanog razvoja - Kragujevac online - Sve o gradu na jednom mestu\nTrenutno se nalazite na strani: Vesti Info Grad Kragujevac Strategija urbanog razvoja\nčetvrtak, 01 decembar 2011 10:27\nKragujevac je prvi u Srbiji počeo postupak izrade Strategije integralnog urbanog razvoja centralne gradske zone, koja bi trebalo da bude završena do proleća. Planirano je da se već u martu nađe pred odbornicima. Strategija razvoja trebalo bi da, kao bazni dokument, omogući kvalitetnije osmišljavanje prostora. On predstavlja predstavlja i osnovu za izradu studija izvodljivosti za Milošev venac i kasarne ''Radomir Putnik'' i ''Milan Blagojević'', odnosno projekte revitalizacije.\nProjekat se sprovodi u saradnji sa nemačkom organizacijom GIZ, uz podršku konsalting kuća Ambero i Institut Ajkon, a angažovana je i kompanija Komplan koja je za više nemačkih gradova već radila razvojne projekte.


"Mnogi će naš sastanak u Novom Sadu poznatom po duhu tolerancije, nazvati revolucionarnim, ja nisam spreman da takve reči koristim, ali mislim da je sastanak od izuzetnog značaja za naše tri zemlje, za Srbiju nesumnjivo. Dokument koji ćete videti zasniva na implementciji četiri ključne slobode koje su međunarodno prihvaćene – sloboda protoka roba, kapitala, usluge i ljudi", rekao je Vučić.\n"To radimo zarad velike koristi koju će da imaju naši građani, zbog toga što smo uvereni da ljudi u našim zemljama zaslužuju bolju budućnost, viši životni standard i neuporedivu nižu stopu nezaposlenosti", naveo je predsednik Srbije.\n"Naš je cilj da do kraja 2021. napravimo uslove da maksimalno uz ličnu kartu možete da pređete svaku od naših granica, mi danas sa Albanijom tu mogućnost nemamo, verujem da ćemo nakon nekog narednog sastanka možemo da kažemo da vam nije potreban pasoš za prelazak albanske granice i obrnuto", naveo je predsednik Srbije.\n"Verujemo da možemo da skratimo čekanje kamiona na našim granicama, jer po analizi Svetske banke 26 miliona sati naši kamionu gube na granici. To bi bila velika ušteda, i imali bi veći novac za veće plate", objasnio je Vučić.\n"Možete li da zamislite da imamo jedno tržište rada? Povećava se konkurentnost, lakše se dolazi do rešenja i nema problema. Ko ima radnu dozvolu u Skoplju, ima je u Beogradu, ko je ima u Beogradu ima je u Tirani... To su fantastiočne stvari, ako to uspemo da rešimo... A, plan je da rešimo do 2021. godine", rekao je predsednik Srbije\nPodsetio je da je o tome govorio i u Ujedinjenim nacijama. Dodaje da su Albanija, Srbija i Severna Makedonija na evropskom putu, ali da su današnjim dogovorom rešile da svoju sudbinu uzmu u svoje ruke i da više ne čekaju na nečije odluke.\nAlbanski premijer Edi Rama rekao je da je današnji sastanak bio dragocen sa značajnim ishodom i zahvalio Vučiću i Zajevu. "Mi smo se dogovorili da podržimo principe zajedničke deklaracije sprovođenje četiri fundamentalne slobode Evropske unije na region zapadnog Balkana.\nOvo nije sastanak koji se iznenada desio, kaže albanski premijer i pojasnio da on nema za cilj nikakve ekskluzivosti. "To je korak koji je preduzet da bi se obezbedio opšte inkluzivni proces i u deklaraciji lako možete da pročitate da mi govorimo o šestorki sa Zapadnog Balkana tokom celog terksta", rekao je Rama.\nPremijer Severne Makedonije Zoran Zaev je poručio da se mora raditi više i da se ne smeju zadovoljiti onim što je postignuto do danas. Ceo region treba da unapredi saradnju u okviru četiri vrednosti koje zastupa i EU, a to su sloboda protoka ljudi, roba, kapitala i usluga, navodi Zaev.\nPremijer Severene Makedonije očekuje da će zahvaljujući inicijativi region imati i više poštovanja i od strane EU. Zaev ocenjuje da se inicijativom šalje poruka da Balkan više nije "bure baruta", već region 21. veka.\nNajavio je da će sledeći sastanak biti održan 10. novembra u Ohridu i pozvao druge zemlje Zapadnog Balkana da se pridruže inicijativi. Zoran Zaev i Edi Rama juče su doputovali u Srbiju, a sinoć su sa domaćnima – Aleksandrom Vučićem i premijerkom Srbije Anom Brnabić prošetali novosadskim ulicama.


Vesić: Za vreme vanrednog stanja neće se naplaćivati vrtići | INFO 24\nVesić: Za vreme vanrednog stanja neće se naplaćivati vrtići\nGrad Beograd je danas doneo odluku da se ne naplaćuju vrtići za vreme trajanja vanrednog stanja, izjavio zamenik gradonačelnika Goran Vesić gostujući u Beogradskoj hronici.\n– Na teritoriji grada Beograda u vrtiće ide ukupno 88.000 dece, od čega 58.000 u državne, a oko 20.000 u privatne. Štab za vanredne situacije dao je danas naredbu da se u vreme trajanja vanrednih mera i obustave rada vrtića ne vrši naplata boravka dece jer su vrtići zatvoreni. Na taj način želimo da olakšamo roditeljima jer inače po zakonu kada dete ne ide u vrtić plaća se polovina cene – istakao je Vesić.\nOn je dodao da je istovremeno doneta preporuka privatnim vrtićima da učine isto i najavio da će sutra Gradsko veće, koje u vanrednoj situaciji menja Skupštinu grada, doneti odluku kojom će se odluka o sufinansiranju boravka dece staviti van snage dok traju vanredne mere.\n– Na taj način ćemo omogućiti da roditelji čija su deca u privatnim vrtićima ne plaćaju boravak dece. Ja očekujem od privatnih vrtića da to primenjuju zato što je od 1. januara 2015. godine, kada je počela da se primenjuje odluka o sufinansiranju boravka dece u privatnim vrtićima, Grad Beograd do sada privatnim vrtićima isplatio 11 milijardi dinara. Neki od njih su prošle godine legalno prijavili dobit od 200 do 300 hiljada evra što znači da su jako dobro poslovali. Pošto su naplatili od roditelja čitav mart, a roditelji u državnim vrtićima će morati da plate samo 12 dana marta, ne postoji ni jedan razlog da pokušaju da naplate boravak dok vrtići ne rade. Ukoliko to neko bude uradio mi ćemo uputiti roditelje na Zakon o obligacionim odnosima i pomoći im da se izbore na sudu – istakao je Vesić.\nOn je uputio poziv vlasnicima privatnih vrtića da ne otpuštaju vaspitačice što neće uraditi ni državni vrtići jer imaju dovoljno novca da ih finansiraju, a Grad će to umeti da ceni.\nUpis u vrtiće je planiran da počne 30. marta i da se završi 15. aprila. Zbog vanredne situacije mi smo danas doneli odluku da počne 30. marta, a završi se 15. maja, prve preliminarne liste biće objavljene 1. juna i biće u potpunosti on lajn – istakao je zamenik gradonačelnika.\nSaučešće Skupštine grada povodom smrti Bore Stankovića


Kvalifikacije za SP u rukometu: Velika pobeda bh. tima u Švajcarskoj | TRT Srpski\nKvalifikacije za SP u rukometu: Velika pobeda bh. tima u Švajcarskoj\nO pobedniku grupe odlučivaće susret poslednjeg kola u kojem će se bh. rukometaši i Švajcarci 13. januara sastati u Tuzli.\n11.01.2018 ~ 12.10.2018\nRukometna reprezentacija BiH ostvarila je veliku pobedu u kvalifikacijama za Svetsko prvenstvo koje će se 2019. godine održati u Nemačkoj i Danskoj. Izabranici Bilala Šumana slavili su u gostima kod Švajcarske rezultatom 24:21 (12:12) i stekli realne šanse da se plasiraju u baraž.\nU susretu petog kola kvalifikacione grupe 6 bh. rukometaši odigrali su odlično u St. Gallenu, posebno u drugom poluvremenu. U prvom delu domaći su u dva navrata imali tri gola prednosti (11:8, 12:9), ali se na odmor otišlo s nerešenih 12:12.\nU nastavku su Švajcarci na otvaranju ponovo uspeli doći do dva gola prednosti, ali se BiH nije predavala. Pre svega zahvaljujući fenomenalnoj odbrani, koju je predvodio Benjamin Burić, “zmajevi“ prave seriju 5:0 i u 56. minuti dolaze do plus tri (21:18).\nZanimljivo, Šumanovi izabranici rivalu čak 15 minuta nisu dozvolili da postigne gol. Bili su to ujedno i prelomni trenuci utakmice, kada je rešen pobednik. Na kraju zaslužen trijumf rezultatom 24:21.\nNajefikasniji u pobedničkom sastavu bili su Marko Tarabochia i Marin Vegar sa po pet golova. Imali su podršku od Vladimira Vranješa koji je postigao tri gola, dok su Srđan Predragović, Marko Panić, Mirsad Terzić i Muhamed Toromanović pogodili po dva puta. Kod Švajcaraca Lucas Meister sa šest i Lucas van Deschwanden sa pet golova.\nNakon pet kola u grupi 6 BiH je lider sa četiri boda, koliko ima i Švajcarska. Estonija je poslednja sa dva boda. O pobedniku grupe odlučivaće susret poslednjeg kola u kojem će se bh. rukometaši i Švajcarci 13. januara sastati u Tuzli. BiH je za prvo mesto i plasman u baraž potreban barem jedan bod.\nTagovi: Švajcarska , kvalifikacije za svetsko prvenstvo , Bosna i Hercegovina\nNajskuplji ugovor u istoriji sporta: Bokser Alvarez potpisao za 365 miliona dolara 18.10.18 04:19:00


DODIK JE OČAJAN, RASKUKAO SE RUSIMA, VISOKE PREDSTAVNIKE NAZVAO KRIMINALCIMA: "BiH je upala u mulj i žabokrečinu, Bakir želi unitarnu državu, zapad nas gura u NATO…" | ePortals.info\nDODIK JE OČAJAN, RASKUKAO SE RUSIMA, VISOKE PREDSTAVNIKE NAZVAO KRIMINALCIMA: “BiH je upala u mulj i žabokrečinu, Bakir želi unitarnu državu, zapad nas gura u NATO…”\nOn kaže da to što na svim drugim nivoima u BiH vlast nije formirana, govori o jednoj sistematskoj krizi koja je prisutna u našoj zemlji. Govoreći o problemu formiranja vlasti na zajedničkom nivou, Dodik kaže da je “prethodne četiri godine sa bošnjačko-muslimanskom strukturom u vlasti bila opozicija Republike Srpske”.\n“Sarajevo ih se ni sada ne odriče. Oni pokušavaju različitim smicalicama da ih održe što je moguće duže na vlasti. Godinu dana uspijevaju tako što izmišljaju razne stvari kao što je priča o akcionom nacionalnom planu za članstvo u NATO-u, za koji znaju da Republika Srpska neće prihvatiti jer ima svoju rezoluciju Narodne skupštine o vojnoj neutralnosti i očuvanju ustavnog poretka. Nama nije na dnevnom redu članstvo, kao ni prvi korak ka članstvu u NATO”, kazao je Dodik.\n“Bakir Izebegović ne odustaje od tog sporazuma, ali smatram da su ga učili stranci da bude optimista, a realnost je da tamo optimizma nema. BiH je upala u mulj i žabokrečinu, jer se izgubila priča da se građani ravnopravno zastupaju. SDA traži unitarnu državu u kojoj nema entiteta, pri čemu se urušava osnovni koncept BiH. U Ustavu piše da je Bosna i Hercegovina sastavljena od dva entiteta i tri konstitutivna naroda, a ono što nudi SDA, jeste univerzalni građanin samo zato što misle da su većina”, rekao je Dodik.\n“SDA napiše dokument koji je potpuno antiustavan i niko ne poteže pitanja odgovornosti, a ako ja nešto kažem, onda je to je alarm da mi Vašington uspostavi sankcije. To i nije tako loše, počastvovan sam činjenicom da ne moram svaki dan da se sastajem sa Amerikancima koji ispostavljaju zahtjeve”, tvrdi Dodik.\n“Sada, kada je visoki predstavnik skrajnut, pojavio se Ustavni sud u kojem sjede tri stranca i dva muslimana koji donose odluke opet na nagovor visokog predstavnika. To je jedna nemoguća situacija da se nastavi dalje i postoji određena saglasnost da to treba da se riješi u Republici Srpskoj, ali ne postoji na koji način treba da se borimo”, rekao je Dodik za Sputnjik.\nPrevious JOVANOVIĆ U OFANZIVI: “Ovakav jezik se govorio pred svaku katastrofu na našim prostorima”\nNext NO PASARAN: Komšić i Džaferović odbili zahtjev Erdogana da se popusti Dodiku


Replika neolitskog naselja: Užice postaje mesto sa sve bogatijim turističkim sadržajem - Užice Oglasna Tabla\nReplika neolitskog naselja: Užice postaje mesto sa sve bogatijim turističkim sadržajem\n11 јануара, 2020 0837\nU Užicu je pokrenut čitav niz projekata koji bi trebalo da ožive turizam u ovom gradu.\nUžice bi uskoro trebalo da dobije repliku neolitskog naselja u klisuri Đetinje, koje će biti prvo takvog tipa u Srbiji, a predstavnici gradske vlasti kažu da će taj projekat koji se realizuje u saradnji s Tuzlom biti izuzetno zanimljiv turistički i obrazovni resurs.\n„Ambicija je da se kroz izgradnju lokaliteta predstavi način života u neolitskoj zajednici i projekat ‘NeoLife’ imaće značaj za ceo kraj“, kaže Nešić.\nPored te replike, Užice planira niz projekata, a sredstva koje će biti usmerena ka investicijama iznosiće za oko 3,3 milijarde dinara, što je 20 odsto celokupnog budžeta.\nU ovoj godini će biti završena i rekonstrukcija Narodnog pozorišta i platoa ispred Muzeja i biće započeti radovi na obnovi Malog parka.\nOve godine očekuje se i završetak projektne dokumentacije za veliki pešački most dužine 113 metara koji treba da poveže državni put prvog B reda Užice -Zlatibor sa lokalitetom Stari grad, čime bi se u velikoj meri olakšala komunikacija svih zainteresovanih posetilaca ove lokacije.\nPlanirane su i mnogobrojne rekonstrukcije puteva i ulica u samom gradu ali planirano je i prilagođavanje kružnog toka kod Muzeja. Planira se izgradnja obilazice oko grada, jer trenutno je ovakav saobraćaj veliki saobraćajni i ekološki problem.\n„Očekuju se i dva projekta Evropske unije, u iznosu od preko milion evra, namenjenih proširenju kadrova, podizanju svesti, kapacitetima, uvećanju sredstava za ekološke namene i slično“, istakao je Nešić.\nPlanirano je pronalaženje rešenja za nedovoljan broj mesta za parkiranje, kao i da u toku godine bude završena hala Krčagovo, koja će biti otvorena u toku leta, a pronalaze se i načini za izgradnju terena sa veštačkom travom kako bi došlo do razvoja fudbala u gradu, prenosi Tanjug.


Ko će sa Manhajmom igrati u velikom finalu? - Sportske novosti\nNaslovna Ostalo Hokej Ko će sa Manhajmom igrati u velikom finalu?\nKo će sa Manhajmom igrati u velikom finalu?\nVečeras će se u terminu od 19:30 u okviru polufinala Del1.lige sastati ekipe Minhena i Augzburga. Trenutni rezultat je 3:3 u seriji (uz po jedan brejk), pa je ovde reč o majstorici. Ko danas bude bio bolji u velikom finalu će se za titulu boriti sa Manhajmom.\nMinhen je eliminisao Berlin sa 4:2, a Augzburg od Duisburga sa 4:3. Manhajm je bio bolji u 1/4 finalu od Nirnberga sa 4:1, a u polufinalu od Kelna sa 4:0.\nTradicija je uz Minhen koji brani titulu i koji je aktuelni vice šampion. Tim iz Bavarske je slavio na 5 od 7 poslednjih međusobnih utakmica već u reguralnom delu meča. Predlog: 1 @1.55 / MaxBet\nMeđusobni mečevi: MUNCHEN – AUGSBURG\n12.04.19 DEL Munchen Augsburg 1 : 0\n07.04.19 DEL Munchen Augsburg 1 : 2\n03.04.19 DEL Munchen Augsburg 2 : 1\n18.01.19 DEL Munchen Augsburg 4 : 1\n21.09.18 DEL Munchen Augsburg 2 : 1\n01.12.17 DEL Munchen Augsburg 4 : 3\n01.10.17 DEL Munchen Augsburg 5 : 2\nPrethodni tekstHokejašima Srbije zlato i prva divizija\nSledeći tekstSTATISTIKOM DO DOBITKA – 16. APRIL


Mobilni tim za hitne intervencije 24 časa\n10/07/2019 04/07/2019 Tanja Drapšin mobilni tim za prevenciju nasilja, mup bečej, Opštinsko tužilaštvo, centar za socijalni rad\nKao jedna od odluka koje su donete na poslednjoj sednici SO Bečej između ostalog našla se pred odbornicima i odluka o formiranju „mobilnog tima za prevenciju i borbu protiv nasilja“. Ovo bi prema predlogu Centra za socijalni rad koji je predložio osnivanje trebalo da bude odgovor na sve veće i sve alarmantnije stanje kada su slučajevi nasilja (posebno nasilja u porodici) u pitanju u našoj opštini. Bečej (i okolna mesta) sve češće su na prvim stranicama tabloidnih novina sa slučajevima nasilja, ubistava. Iako statistički ovo najverovatnije nije mnogo više ili manje nego u nekim drugim opštinama stavljanje fokusa javnosti na pojedinačne slučajeve pokazuje da ni ovako male opštine kao što je Bečej nisu imune na povećanje nasilja u društvu koje je sveprisutno. Porodična nasilja su sve učestalija pojava jer u ovako surovim vremenima kada je većina građana socijalno ugrožena i kada je stepen agresije u društvu na veoma visokom nivou to se najpre odrazi na stvaranje rizičnih situacija u disfunkcionalnim porodicama gde situacija veoma brzo eskalira u nasilje. Veoma je važno je da žrtve nasilja prepoznaju da u zajednici i u institucijama imaju podršku i da mogu da se obrate za pomoć posebno u situacijama kada je potrebna hitna intervencija. Potrebno je takođe i predočiti našim sugrađanima da je neophodno da intervenišu u slučajevima da su očevidci nekog oblika nasilja u neposrednom okruženju i da uobičajena mentalitetski bazirana filozofija da sve van kućne kapije nije njihov problem mora da se menja. Mobilni tim za intervencije trebalo bi da bude jedan od osnovnih mehanizama za brzu i efektnu reakciju u zajednici da se pomogne potencijalnim žrtvama nasilja.\nO tome šta tačno predviđa ovaj oblik socijalne zaštite i kako će ti timovi funkcionisati razgovarali smo sa direktoricom centra za socijalni rad Ivonom Božović, ona nam je tim povodom rekla:\n„Mobilni tim za prevenciju i borbu protiv nasilja i neodležne intervencije postupa u slučajevima kada je ugrožena bezbednost, zdravlje i egzistencija građana opštine Bečej, kao i lica sa ovim potrebama koja se zadese na teritoriji opštine Bečej. Osnovna svrha formiranja ovog tima je da se neodložno reaguje u slučajevima porodičnog nasilja, van radnog vremena Centra. To znači da se stručni radnici Centra, u okviru svog radnog vremena (od 7 do 15 časova) i poverenih poslova, bave prevencijom nasilja i zaštitom žrtava nasilja, a nakon radnog vremena Centra, dakle od 15 časova jednog dana, do 7 časova ujutro narednog dana i vikendima, građanima na usluzi stoji Mobilni tim. Mobilni tim čine licencirani stručni radnici Centra (psiholog, pedagog, specijalni pedagog i pravnik). Stručni radnici koji su članovi Mobilnog tima su licencirani, što znači da poseduju licence za rad u sistemu socijalne zaštite, a takođe su prošli niz edukacija u okviru stručnog usavršavanja kako bi poboljšali svoje kompetencije u radu sa žrtvama nasilja i prevenciji nasilja (neke od ovih obuka su zakonski preduslov da se stručni radnici bave slučajevima nasilja). Mobilni tim će biti na usluzi građanima putem dežurnog telefona 063/660141, kao i po pozivu nadležnih ustanova (Policijske stanice Bečej, Opštinskog javnog tužilaštva u Bečeju i Osnovnog suda u Bečeju) kako bi se neodložno reagovalo u situacijama porodičnog nasilja (npr. zaštita dece bez roditeljskog staranja, zbrinjavanje žrtve…).”\nOvakav međusektorski pristup nije novina u radu naših lokalnih organa socijalne zaštite i sudskih organa i policije. Primenom novog zakona o sprečavanju nasilja u porodici od 01.06.2017. godine, na teritoriji opštine Bečej formirano je Koordinaciono telo za zaštitu žrtava nasilja koje čine predastavnici OJ Tužilaštva u Bečeju, Policijske stanice Bečej i Centra za socijalni rad Bečej. Koordinaciono telo sastaje se na svakih 15 dana, kada se kroz međusektorsku saradnju analiziraju svi pojedinačni slučajevi nasilja koji su se dogodili na teritoriji opštine Bečej u proteklih 15 dana i donose zajedničke odluke o daljim koracima u cilju zaštite žrtava nasilja. „Novi zakon o sprečavanju nasilja u porodici, obavezuje radnike Centra da budu dostupni 24 časa, kako građanima, tako i relevantnim ustanovama. Mobilni tim, kao inovativna dnevna usluga u zajednici omogućiće zakonski neophodnu organizaciju rada u Centru za socijalni rad Bečej, a ono što je najbitnije doprineće poboljšanju kvaliteta života u široj društvenoj zajednici i uticati na povećanje stepena bezbednosti potencijalnih žrtava nasilja, kao i povećanju dostupnosti usluga lokalne zajednice. Kroz međusektorsku saradnju svih relevantnih institucija u opštini Bečej neguje se pristup nulte tolerancije na nasilje i postupa se neodložno u skladu sa zakonskom regulativom.” rekla je Božović.\nPodrška za ovogodišnji Folk Fest od strane UNESCO →


Predstavljen prvi tom Srpske enciklopedije – Nadlanu.com\nPredstavljen prvi tom Srpske enciklopedije\nObjavljeno 31. jan 2012. / 13:59:30\nBEOGRAD, 31. januara 2012. (Beta) – Matica srpska i Srpska akademija nauka i umetnosti (SANU) predstavili su u utorak drugu knjigu prvog toma Srpske enciklopedije koja bi trebalo da bude štampana u deset tomova.\nPredsednik SANU Nikola Hajdin rekao je na promociji da je Srpska enciklopedija opšta enciklopedija srpskog naroda i njegovih zemalja u prošlosti i sadašnjosti i da predstavlja ličnu kartu njegovog identiteta.\nOn je rekao da je na izradi dve knjige prvog toma, pored 24 člana uredjivačkog odbora bilo angažovano 114 naučnih saradnika i 694 autora.\nOn je dodao da je u enciklopediji obradjena ukupna istorijska baština srpskog naroda i opisan njegov doprinos evropskoj i svetskoj kulturnoj baštini.\nPotpredsednik Matice Srpske Slavko Gordić rekao je da je Srpska enciklopedija kapitalni poduhvat te institucije, medju kojima su i Srpski geografski rečnik i antologijska edicija “10 vekova srpske književnosti”.


Beta | 07. sep 2021.\nPredsednici opozicionih stranaka u Republici Srpskoj Mirko Šarović, Branislav Borenović i Nenad Nešić pozvali su danas građane da prestanu da plaćaju RTV pretplatu, zbog odluke odluke Javnog servisa Radio-televizije Republike Srpske da u digitalni MUX A sistem na poziciju broj jedan uključi banjalučku Alternativnu televiziju, svoju poziciju pomeri na broj četiri, a bijeljinskoj BN televiziji uopšte ne dozvoli priključak.\nOni su ocenili da se na taj način „nastavljaju poniženja koja Republici Srpskoj priređuje režim predvođen SNSD-om“, dodavši da su se ovaj put „pod nogama režima našli pravo na istinu i sama Republika Srpska“.\nPrema njihovim rečima, građanima ostaje da do izbora, u oktobru sledeće godine, „smene režima Milorada Dodika sa vlasti i vrate RTRS istini i narodu, a račune za TV pretplatu šalju na adrese kancelarija SNSD u svom mestu“.\nDirektor RAK-a Draško Milinović, koji je pre te funkcije bio direktor javnog servisa Republike Srpske (RTRS), izdao je nalog za gašenje predajnika velikom broju tv stanica, među kojima i BN TV.\nBiH TV pretplata\n← BBC: Direktorka Njuza Fran Ansvort napušta korporaciju\nMitrović promocijom „izuma“ zloupotrebljava javni prostor →


M.I.C.E. M.I.C.E - Vivaldi turisticka agencija\nM.I.C.E. putovanja napreduju zajedno sa rastom preduzetničkih i korporativnih kompanija. Stvaranjem veza, održavanjem mreže kontakta i dobrih odnosa sa našim partnerima možemo Vam pružiti odabir atraktivnih i različitih događaja koja spadaju u M.I.C.E. putovanja.\nDugogodišnjim iskustvom za vas možemo dizajnirati personalizovana rešenja nudeći potpunu uslugu i pružajući najviši kvalitet organizacije kako domaćih tako i medjunarodnih događaja. Možemo se svrstati u kategoriju eksperata M.I.C.E turizma u organizaciji i realizaciji kongresa, konferencija, sastanaka, sajamskih manifestacija, svih drugih vrsta događaja, motivacionih/podsticajnih putovanja…\nPCO - profesionalna organizacija domaćih kongresa, konferencija, seminara, simpozijuma..\nTražite načine i sredstva kako da organizujete manifestaciju koja Vam je poverena. Na pravom ste mestu. Obezbedjujemo kvalitetnu organizaciju kroz brojne PCO usluge u sledećim segmentima:\nIzbor destinacije i mesta za organizaciju kongresa\nProcena broja sala za realizaciju kongresa\nPriprema i ugovaranje izabranog kongresnog prostora\nProcena i ugovaranje potrebne kongresne tehnike/tehničke podrške\nUgovaranje hotelskih usluga\nOrganizacija transportnih usluga za predavače i učesnike\nOrganizacija društvenih i turističkih aktivnosti za predavače i učesnike\nIzbor/izrada vizuelnog identiteta kongresa i pratećeg materijala\nProračun budžeta kongresa\nProračun visine kotizacije\nMarketing i promocija kongresa\nOrganizacija i upravljanje poster prezentacijom\nIzrada sajta kongresa\nOpšte savetovanje i rukovodjenje kongresom\nCelokupno upravljanje finansijama\nMotivaciona - Incentive putovanja\nLjudi okupljeni oko zajedničke ideje ili cilja ostvaruju bolje rezultate kada se bliže upoznaju i nauče da komuniciraju na pravi način. Idealnu priliku da se ovo postigne pružaju motivaciona (incentive) putovanja, koja na nezaboravan i zabavan način postižu realizaciju individualnih i grupnih ciljeva. Bez obzira da li želite da pridobijete nove kupce, prodate više određenog proizvoda ili usluge motivacioni programi su dokazano sredstvo za postizanje ovih ciljeva. Motivaciona putovanja povećavaju produktivnost, povećavaju prodaju dok zaposleni dobijaju zajednička druženja, zabavna i neobična putovanja. Motivacioni programi uključuju planiranje, izbor destinacije, kordinaciju putovanja, smeštaj, kreiranje pratećih događaja.\nTeam Building putovanja se koriste kao sredstvo za uspostavljanje i razvoj osećaja za saradnju među kolegama, razvoj pripadnosti kompaniji. Ovakva putovanja imaju za cilj stvaranje tima ili osnaživanje i poboljšanje međuljudskih odnosa kako bi se dosegli zajednički ciljevi kompanije. Team building putovanje treba zaposlenima da pruži nezaboravan doživljaj, priliku da iskuse nešto što ranije nisu mogli, da vide, osete, čuju nešto jedinstveno što će im dugo ostati u pamćenju. Team building putovanja imaju akcenat na izgrađivanju zajedničkog duha među kolegama te se i programi putovanja tome prilagođavaju kroz različite sportske, tematske, adrenalinske i tematske avanture i još mnoge druge aktivnosti na otvorenom, ali isto tako i u zatvorenom prostoru. Team building je najbolji način da pokažete da vam je stalo do vaših zaposlenih.\nMnogim kompanijama poslovna putovanja predstavljaju najveći trošak i gubitak vremena pri organizovanju i pripremi putovanja. Za vas možemo da upravljamo svim vašim poslovnim putovanjima obezbeđujući najbolje ponude. Mi smo tu da vam obezbedimo:\nPlaniranje i koordinaciju rezervacija sa odabranim hotelima\nObezbedimo avio prevoz, transfere, iznajmljivanje vozila\nObezbedimo sale sa sastanke, tehničku opremu\nRestoran za poslovne večere\nPrevodioce i vodiče\nOrganizovanje posebnih događaja i zabava\nOrganizovanje privatnih tura i obilazaka\nOrganizacija putovanja na međunarodne kongrese\nUkoliko vam je potrebno da prisustvujete medjunarodnom kongresu, tu smo da vam pomognemo u svim segmentima organizacije. Možemo da budemo vaš partner u donošenju najboljih rešenja od predloga, planiranja do realizacije. Svojim dugogodišnjem iskustvom brzo i efikasno ćemo vam pripremiti program putovanja na medjunarodni kongres:\nRezervisanje hotela, avio karata, transfera\nPomoć oko dobijanja vize\nOnline registraciju i prijavu na kongres, prijavu radova\nPredlozi i realizovanje izleta, večernjih programa\nObezbeđivanje vodiča i prevodioca\nOrganizacija putovanja na sajamske manifestacije\nPosete sajmovima namenjeni su pružanju brze i efikasne razmene informacija, usluga i novina među poslovnim svetom. Predstavljanje kompanija iz odredjenih industrija radi demonstracije najnovijih proizvoda, usluga i postignuća u odredjenoj oblasti jedna je od najznačajnijih uloga sajmova. Možemo da vam pomognemo pri organizaciji putovanja i učestvovanja na svim svetskim sajmovima. Tu smo da vam pomognemo u:\nRezervaciji avio karata, vozova ili autobusa\nPrijavljivanju na sajam i kupovini sajamskih ulaznica\nPomoć oko lokalnog prevoza


Dragaš: Podijeljeni certifikati polaznicima kursa albanskog i bosanskog jezika – Radio Gora\nSkromnom svečanošću i podjelom certifikata polaznicima kursa, danas je završen dvomjeseečni kurs albanskog i bosanskog jezika koji je iniciran od opštinske Kancelarije za zajednice i povratak, a realizovan preko međunarodne organizacije za migraciju IOM. Projekat je finasijski podržan od strane britanske ambasade na Kosovu.\nNa kursu je bilo upisano 46 polaznika, od toga u grupi koja je izučavala bosanski jezik bilo je 14 polaznika, a u grupi koja je izučavala albanski jezik 32 polaznika.\nKurs je održavan dva puta nedeljno po dva časa. Tokom nastave polaznici su imali priliku da steknu osnovna znanja iz albanskog i bosanskog jezika (stepen A1).\nU okviru projakta bilo je organizovano i takmičenje na nivou Kosova i polaznici kursa iz opštine Dragaš osvojili su prvo mjesto. U okviru ovog projekta predviđena je i ekskurzija po Kosovu koja će biti realizovana u subotu.\nTakođe je prošle nedelje u IIOM imao aktivnosti sa mladima iz albanske, bošnjačke i goranske zajednice. U okviru ovog projekta organizovano je dvodnevno druženje na Brezovici, sa djecom od petog do devetog razreda, gdje su djeca imala mogućnost da uče osnovna znanja o skijanju.\nPredstavnici kancelarije za zajednice su istakli da će u narednom periodu biti realizovano još projekata u saradnji sa IOM-om koji će imati za cilj integraciju zajednice i pospešivanje multinetničkog dijaloga među zajednicama.


eKapija | RETROSPEKTIVA 2010 - Investicije u oblasti STAMBENOG I POSLOVNOG PROSTORA koje su izazvale najveće interesovanje korisnika "eKapije" u 2010.godini\nIzvor: eKapija | Petak, 28.01.2011.| 09:37\nEKapija investicioni tim nedavno je uradio analizu i formirao rang listu investicija i investicionih ideja koje su izazvale najveće interesovanje/čitanost kod naših korisnika u 2010. godini. Rezultati su veoma interesantni, ima i dosta iznenađenja, tako da smo upravo zbog toga odlučili da ove informacije podelimo sa vama.\nProjekti su podeljeni u 12 kategorija, a ovog puta vam predstavljamo prvih 16 investicija u kategoriji STAMBENOG I POSLOVNOG PROSTORA.\nKada smo prošle, 2010. godine objavili retrospektivu po ovoj kategoriji, nadali smo se da će nova lista sadržati više projekata van teritorije glavnog grada. Međutim, nije situacija se nije značajno promenila, Beograd je i dalje najinteresantniji, kako domaćim, tako i stranim investiorima.\nDefinitivno, nije dobra vest koju su nedavno objavile gradske vlasti, da se u srpsku prestonicu svake godine doseli oko 35.000 ljudi, pa stoga i ne iznenađuje što je stambeni kompleks "Stepa Stepanović" na Voždovcu izazvao ubedljivo najviše interesovanja čitalaca. Pažnju korisnika privukli su i rezidencijalni kompleksi u Kragujevcu i Novom Sadu, dok su strane kompanije, prvenstveno banke, za svoj novi dom u Srbiji isključivo birale Novi Beograd, novi "downtown" Srbije. Pokrenuti su i neki projekti sa druge strane reke, koji su starim zdanjima vratili nekadašnji sjaj.\nZanimljivo je i da su neki futuristički koncepti izazvali veliku pažnju korisnika, među kojima je "space shuttle" rešenje Centra za promociju nauke u novobeogradskom Bloku 39, koji će biti završen, kako je najvljeno, 2012.godine.\nOne koji vole planinu, zimske sportove, ali i našu tradiciju, obradovala je vest o završetku etnonaselja "Sveti Simeon" na Kopaoniku.\nPrvorangirana investicija je, sasvim očekivano, voždovačko naselje na lokaciji bivše kasarne "Stepa Stepanović" / "4. juli". Projekat je od trenutka najave izgradnje u žiži javnosti, kako zbog primamljive cene kvadrata (od maksimalno 1290 EUR) i velike zainteresovanosti građevinskih kompanija, tako i zbog polemike - da li je država trebalo da taj projekat ipak prepusti privatnim investitorima sa jasnim pravilima igre?. U javnosti se proširilo i pitanje da li će investitor, Građevinska direkcija Srbije, planiranom cenom kvadratnog metra moći da pokrije troškove izgradnje stanova, garaža i lokala, ili će deo ulaganja preneti na sve poreske obveznike.\nPrema poslednjma najavama Direkcije, do marta sledeće godine biće gotovo prvih 1.450 stanova, a svih 4.578 biće završeno do kraja 2012. U ovaj projekat biće uloženo oko 250 mil EUR, a zaposliće se oko 30.000 ljudi. Vojska Srbije će, na ime ustupanja zemljišta, na prostoru nekadašnje kasarne dobiti oko 1.000 stanova.\nInvestitor projekta na lokaciji Jaram, beogradska kompanija "K.B.M. Plus", najavila je da će za do 2013. godine ovaj jedinstveni kompleks dobiti još 25 vila, odnosno 150 apartmana, hotel "Carski san" sa pet zvezdica, "spa" centar, rekreativne sadržaje, trg sa dućanima, restoran, ski-kafe i velelepnu crkvu Svetog Simeona Mirotočivog. U naselje na nadmorskoj visini od 1.790 m, koje će se prostirati na 19.5000 m2, uz staze Karaman i Jaram, kompanija će investirati oko 25 mil EUR, dok je za prvu fazu izdvojeno 5 mil EUR .\nNa petom mestu najčitanijih investicija je buduća poslovna zgrada Raiffeisen banke u Novom Beogradu, vredna 35 mil EUR. Prema najavi investitora, useljenje se očekuje početkom 2012. godine.\nModerni objekat, ukupne neto površine 18.000 m2, biće smešten na atraktivnoj lokaciji u novobeogradskom bloku 66a, u Ulici Đorđa Stanojevića. Locirana između kompleksa "Airport City" i naselja "Belville", poslovna sedmospratnica nalaziće se u neposrednoj blizini budućeg glavnog magistralnog prstena, odnosno novog mosta koji će taj deo grada spojiti sa Adom Ciganlijom. Kad je reč o sadržaju, u objektu je predviđena filijala banke, zatim restoran, sale za sastanke i trening sale, kao i moderna server sala. Kancelarijski prostor biće organizovan po savremenom principu "open space" koncepta u kome će raditi oko 1.100 zaposlenih.\nNa šestom mestu je već pomenuta poslovni objekat "VIG Plaza", jedna od prvih pametnih zgrada u Beogradu. Na rang listi nešto južnije, a na geografskoj mapi severnije, nalazi se novosadski stambeno-poslovni kompleks "Park City", čiji je investitor "Aleksandar Gradnja".\nOsmu poziciju zauzeli su rezidencijalno-komercijalni "Metropolitan Apartmani" u beogradskoj opštini Palilula, a odmah za njima je stambeno-poslovni centar "Global Kolonija" u Kragujevcu. Na desetom mestu je još jedan šumadijski projekat- "Smallville", a na 11. poziciji je "Beogradska princeza"- kuċa nekada znana kao "beogradska trnoružica" postaje ekskluzivni poslovni prostor u srcu Beograda\nZa njima slede novobeogradski poslovni centri "Red stripe", "Savograd", zatim nova zgrada banke Intesa, stambeno-poslovni objekat "Casa di Gloria" na Vračaru, dok je vest o odabiru rešenja za izgradnju Centra nauke u Novom Beogradu na šesnaestom mestu.


Navijači kamenovali autobus Brazila - Sport - Dnevni list Danas\nPočetna » Sport » Navijači kamenovali autobus Brazila\nNavijači kamenovali autobus Brazila\nV. Ž.09.07.2018. 16:10\nFoto: EPA-EFE/ WALLACE WONN\nGrupa od oko 20 huligana dočekala je kamenicama fudbalere Brazila po povratku u otadžbinu sa Svetskog prvenstva u Rusiji.\nBesni navijači su odmah po ulasku igrača u autobus, posle sletanja na aerodrom u Rio de Žaneiru, pokušali da se fizički obračunaju sa igračima, ali je veći incident sprečila policija. Huligani su potom bacili kamenice i oštetili autobus, ali niko od igrača i stručnog štaba “karioka” nije povređen.\nBrazil je na Mundijalu u Rusiji izgubio od Belgije u četvrtfinalu, a slovio među favorite za osvajanje “zlatne boginje”.\nautobusFudbalska reprezentacija Brazilakamenovanje\nJedno reagovanje na “Navijači kamenovali autobus Brazila”\n09. jula 2018. u 18.11\nŠta bi tek trebali da rade srpski navijači?! Doduše „naši“ fudbaleri se ne vraćaju „kući“, jer je očito, da im je ta, naša, „kuća“, mala, tesna i strana. Zato se mi bavimo trenerima, pronalazimo krivce u sudijama, zameramo golmanu Hrvatske što se izjašnjava kao Hrvat, a zaboravljamo, da su za fijasko Srbije, krivi jedino i SAMO fudbaleri, koji su reprezentovali Srbiju.


16/09/2019 Elvira Spajić kajak, kajak kanu klub bečej, KKK Bečej\nKruna sezone kajakaškog sporta u Srbiji bilo je Prvenstvo Srbije za sve uzraste koje je prve nedelje septembra održano u Beogradu.\nBečejci su u seniorskoj konkurenciji osvojili dve medalje, po jednu zlatnu i srebrnu. Dvojac Marko Tomićević i Luka Stojkov je trijumfovao u trci na 1.000 metara, dok je na duploj kraćoj deonici bio drugi, a četvrto mesto je zauzeo na deonici od 200 metara. Luka Stjkov je bio četvrti u K-1 na 500 metara, dok je četverac u sastavu Marko Tomićević, Aleksandar Hadnađev, Miloš Stojkov i Luka Stojkov trku na 200 metara završio na sedmom mestu.\nKKK Bečej je u u konkurenciji seniora zauzeo deveto mesto u ekipnom poretku.\nIzuzetan nastup je ostvario kadet Marko Mišković koji je uspeo da osvoji dve zlatne medalje u svom uzrastu. On je bio prvi u K-1 na 200 metara, a do zlata je došao i u paru sa Nemanjom Grčićem u disciplini K-2 na 500 metara. Bečejci su imali predstavnike samo u te dve trke, pa su zauzeli deveto mesto u generalnom plasmanu kadeta.\nJedinu medalju u juniorskoj konkurenciji osvojio je četverac u sastavu Nemanja Grčić, Miloš Stojkov, Marko Mišković i Ljubomir Grčić u trci na 1.000 metara. Miodrag Ikadinović je bio sedmi u K-1 na 500 metara, kao i Miloš Stojkov u K-1 na 200 metara. Ljubomir Grčić je bio sedmi, a Miodrag Ikadinović osmi u K-1 na 1.000 metara, dok je dvojac koji su činili Aleksandar Hadnađev i Ljubomir Grčić zauzeo šesto mesto u K-2 na 1.000 metara. Ostvarenim rezultatima Bečejci su zauzeli šesto mesto u generalnom poretku klubova u juniorskoj konkurenciji.\nMasimo Števin je bio jedini predstavnik Kajak kanu kluba Bečej u konkurenciji pionira i zauzeo je dva peta u disciplinama K-1 na 500 i 1.000 metara, pa su njegovi bodovi doprineli tome da naš klub zauzme 14. poziciju u ukupnom poretku pionira. Treba posebno pohvaliti ovog dečaka koji je „na svojim leđima“ izneo celu sezonu za naš klub u pionirskoj konkurenciji gde je pružao veoma dobre nastupe.\nGledajući sveukupni plasman u sve četiri uzrasne konkurencije Kajak kanu klub Bečej je zauzeo deseto mesto u generalnom poretku svih klubova naše zemlje. Ovogodišnji prvak Srbije je ekipa Zorke iz Šapca.\n← Posledice došle na naplatu, a ukazivali smo na to!\nOdličan start Vojvodine →


Od Nove godine, važi i novi Pravilnik o subvencionisanju cena komunalnih usluga, te su građani u sve većem broju počeli da se obraćaju nadležnima za ovu vrstu pomoći.\nKako smo saznali u lokalnoj samoupravi, do sada se oko 3.700 Subotičana prijavilo za korišćenje prava na subvencije plaćanja komunalnih usluga i javnog prevoza.\n— Važno je da građani znaju da, ukoliko ostvare pravo na subvencije, mogu da ih koriste od narednog meseca. Svaki primljeni zahtev razmatra se pojedinačno i u što kraćem roku. Očekujemo da bi mogli primiti oko 5.000 zahteva građana i svaki od njih ćemo pojedinačno razmotriti — kaže Milimir Vujadinović, član Gradskog veća zadužen za socijalna pitanja.\nPrema Pravilniku o subvencionisanju komunalnih usluga, brojne kategorije ratnih, vojnih, mirnodopskih invalida, njihovih i porodica palih boraca i drugih socijalnih kategorija, imaju pravo subvencije na račune nekih javnih preduzeća poput "Dimničara", "Čistoće i zelenila" , "Vodovoda i kanalizacije", ali i „Suboticatransa”. Računi se umanjuju u rasponu od 20 do 50 odsto u prva tri preduzeća, pa i do 100 odsto u „Suboticatransu”, gde pravo na subvenciju u prevozu ostvaruju isključivo stariji od 65 godina.\nPrema istoj Odluci, sugrađani stariji od 65 godina sa primanjima do 25.000 dinara imaju pravo na besplatan gradski ili prigradski prevoz. Lica iz ove kategorije sa primanjima iznad tog iznosa takođe imaju pravo na popust, prema važećem cenovniku „Suboticatransa” i to u iznosu od 85 odsto za gradski prevoz, odnosno 25 odsto za prigradski saobraćaj, bez obzira na njihovu starosnu dob, ali uz uslov da su penzioneri.


REGIONALNI CENTAR „ZABRANIO“ TRIBINU UDRUŽENOG POKRETA SLOBODNIH STANARA ZBOG- EPIDEMIJE GRIPA\nU UPSS-u su saopštili da je tribina u Regionalnom centru za profesionalni razvoj zaposlenih u obrazovanju koja je trebalo da se održi sinoć zakazana još 12. februara, a zakup sale uredno plaćen\nVeče pred tribinu „usplahireni glas“ nadležne službenice Regionalnog centra je kazao da se sala otkazuje, a u pisanom obaveštenju su kao razlog navedene „vanredne okolnosti nastale usled pomeranja početka drugog polugođa, zbog epidemije gripa“, rekli su u UPSS-u\nNa tribini je javnosti trebalo da bude pretstavljen jedan od izveštaja DRI u kojem je navedeno da Gradska toplana nije preduzela mere kako bi otklonila niz nepravilnosti koje predstavljaju kršenje zakona i „obaveze dobrog poslovanja“\nOdgovorno tvrdim da nije bilo nikakve direktive i da nam niko nije naložio da otkažemo rezervaciju sale za ovu tribinu, već se, jednostavno, tribina „poklopila“ sa našom odlukom vezanom za okolnosti povodom epidemije gripa, rekla je direktorka Regionalnog centra Danijela Marković\nUPSS-u, koji godinama unazad ukazuje na nepravilnosti u radu lokalne samouprave, na ovaj način uskraćen je još jedan gradski prostor za održavanje tribina, nakon što su mu prehodno uskraćeni i svi drugi prostori koje je zahtevao ili koristio\nNiški Regionalni centar za profesionalni razvoj zaposlenih u obrazovanju, u kojem je za sinoć zakazana tribina Udruženog pokreta slobodnih stanara (UPSS), otkazao je rezervaciju sale veče pred tribinu, navodeći kao razlog okolnosti izazvane epidemijom gripa.\nUPSS-u je na ovaj način uskraćen još jedan gradski prostor za održavanje tribina, nakon što su mu prehodno uskraćeni i svi drugi prostori koje je zahtevao ili koristio.\nU UPSS-u kažu da je tribina u Regionalnom centru zakazana još 12. februara, zakup sale uredno plaćen, a nadležni službenici u Centru i nakon provere od strane predstavnika tog udruženja potvrdili da nema problema u vezi sa njenim održavanjem.\nMeđutim, veče pred tribinu, „usplahireni glas“ nadležne službenice Regionalnog centra ih je obavestio da im se sala otkazuje, a u pisanom obaveštenju koje su sutradan dobili se kao razlog navode „vanredne okolnosti nastale usled pomeranja početka drugog polugođa, zbog epidemije gripa“.\nNa tribini UPSS-a trebalo je da se govori o štetnim posledicama nezakonitosti u radu Gradske toplane Niš po građane.\nPrema tvrdnjama UPSS-a, zasnovanim na informacijama sa zvaničnog veb sajta Regionalnog centra, svi drugi skupovi u toj gradskoj ustanovi nisu otkazivani. Na sam dan kada je otkazana tribina ovog udruženja, u Centru je održana prezentacija projekta nagrađenog od strane Ministarstva turizma, trgovine i telekomunikacija, kojem je prisustvovalo 50 nastavnika osnovnih i srednjih škola u Nišu.\n– Ovim nezakonitim i antidemokratskim postupkom Regionalnog centra onemogućeno je javno delovanje UPSS-a, čime je između ostalog prekršena i Ustavom garantovana sloboda okupljanja građana i suspendovan javni interes- kaže predsednik UPSS-a Đokica Jovanović.\nOn pretpostavlja da je lokalna vlast htela da izbegne saopštavanje verodostojnih argumenta o tome kako i šta građanima rade preduzeća koja je osnovala, što bi dodatno „uznemirilo“ već „uznemirenu“ javnost.\n-Trenutak za održavanje ovakvih tribina je nezgodan zbog održavanja i širenja građanskih protesta, koji su, inače, samo vrh ledenog brega duboke političke i legitimizacione krize u Srbiji- ocenjuje on.\nJovanović pretpostavlja, na osnovu prethodnog iskustva UPSS-a, da je „neko iz grada“ naložio da se tribina ne održi, pre svega zbog toga što je javnosti trebalo da bude saopšten još uvek nedovoljno poznat Poslerevizioni izveštaj DRI o „merama ispravljanja“ nepravilnosti u finansijskom i ostalom poslovanju Gradske toplane koje je DRI utvrdio kontrolom tog poslovanja za 2016. godinu.\nGradska toplana, naime, nije preduzela čitav niz mera kako bi ispravila nezakonitosti i „teško kršenje obaveze dobrog poslovanja“, navela je DRI u Poslerevizionom izveštaju.\nOtkazivanje sale za održavanje tribine danas je najoštrije osudio Građanski front, čiji je UPSS član, ocenjujući da je reč o „gušenju kritičkog delovanja“ UPSS-a, koji je „često bio jedina brana i zaštitnik javnog interesa građana Niša“.\nU UPSS-u upozoravaju da je problem utoliko veći jer im je nedostupna i velika sala Skupštine grada, a od maja prošle godine i sala mesne kancelarije “Božidar Adžija“, u kojoj su do tada mogli da održavaju tribine.\nZa njihove aktivnosti „zatvoreni“ su i svi lokalni i regionalni mediji u Nišu, izuzev par internet portala, kazali su u tom udruženju, koje godinama unazad kroz tribine, proteste i druge akcije ukazuje na nepravilnosti u radu lokalne samouprave.\nDIREKTORKA REGIONALNOG CENTRA: NIJE BILO DIREKTIVE DA OTKAŽEMO SALU\nDirektorka Regionalnog centra Danijela Marković kaže da je Centar obustavio sve aktivnosti za nastavnike i sve druge ciljne grupe koje prelaze više od deset polaznika zbog okolnosti u vezi sa epidemijom gripa. Udruženje je u pisanoj formi dobilo tu vrstu obaveštenja, rekla je.\n– Moja saradnica je zakazala skup, a onda me je obavestila da ga je otkazala jer se očekuje veći broj ljudi od onog predviđenog našom odlukom. Odgovorno tvrdim da nije bilo nikakave direktive i da nam niko nije naložio da otkažemo rezervaciju sale za ovu tribinu, već se, jednostavno, tribina „poklopila“ sa ovom našom odlukom- rekla je Marković.


Golden Stejt Voriorsi su imali dramatičnu sedmicu, u kojoj su najpre pobedom nad Memfisom izborili pravo da kao osmi zaigraju u Plej-inu, potom su od Lejkersa u dramatičnoj završnici izgubili sjajnim pogotkom Lebrona Džejmsa, pa su morali na "popravni" jer su takvim ishodom šampioni prošli u plej-of.\nMeđutim, na popravnom "ratnici" nisu uspeli, iako su u svojim redovima imali ove sezone najboljeg košgetera lige, Stefa Karija, i iako je on ubacio 39 poena.\nKonstantna udvajanja najboljeg igrača Golden Stejta svela su njega na 6/15 kada se o dalekometnim šutevima radi, a njegove klupske kolege nisu uspele da u fanatičnoj borbi "do poslednjeg daha" nadigraju mladi, izuzetno motivisani tim "grizlija".\nMemfis, za koji je Dža Morant ubacio 35 poena, uz p ošest skokova i asistencija, te četiri osvojene lopte, imao je šestoricu igrača sa dvocifrenim košgeterskim učinkom, od toga trojicu rezervista.\nDža Morant i Stef Kari\nI, ne samo to. Naterao je Karija na sedam od 21 izgubljene lopte Golden Stejta, a poslednja je bila kobna - Džordan Pul je u produžetku napravio kiks koji je vratio loptu "grizlijima", a oni su na nedostižnih 114:109 došli pogotkom Moranta uz 4,5 sekunde do kraja.\nU noći između subote i nedelje po srednjeevropskom kreće NBA plej-of, i to najpre u 20 sati po ovdašnjem vremenu, kada se sastaju Milvoki - Majami (Nemanja Bjelica), potom od 22.30 igraju LA Klipers - Dalas (Boban Marjanović), dva sata iza ponoći na programu je prvi megdan Bruklina i Bostona, a u 04.30 i Denver Nagetsi dočekuju Portland.


Slovenija uvela novo pravilo: Od danas brzo testiranje na koronu pri ulasku u zemlju, ako ste u tranzitu onda ovo morate znati: - POSAO U NJEMAČKOJ\nHome / INFORMACIJE / Slovenija uvela novo pravilo: Od danas brzo testiranje na koronu pri ulasku u zemlju, ako ste u tranzitu onda ovo morate znati:\nurednik 02/01/2021\tINFORMACIJE, POČETNA, ZANIMLJIVOSTI ostavite komentar 3,263 Pregledi\nRepublika Slovenija je od danas aktivirala stanice za brzo testiranje na virus korona na pet graničnih prelaza sa Hrvatskom, kao i na ljubljanskom aerodromu.\nUvedeno je pravilo da se obavezno testiraju svi putnici koji stižu iz zemalja sa takozvane crvene liste koji nemaju negativan rezultat PCR testa, ne stariji od 48 sati.\nSvi koji odbiju da se testiraju ili su pozitivni biće vraćeni u zemlji iz kojih dolaze, a svi koji su pozitivni ili ne žele da budu testirani moraće u karanti, prenosi STA.\nPodsjetimo da je slovenska vlada nedavno donijela odluku da je za ulazak u ovu državu potreban negativan PCR test iz EU i šengenskog područja.\nTags koronavirus PCR test putovanja Slovenija\nPredhodna Ljudi su umorni od „Lockdown-a“, a vakcinacija je izazvala brojne rasprave u Njemackoj. Evo šta će biti nakon vakcinacije:\nSljedeća Lockdown ce biti produžen do kraja januara?


Mar 29, 2019 MasterCard, mobilne tehnologije\nNovi Mastercard izveštaj potvrđuje uticaj koji mobilna tehnologija ima u pogledu povećanja finansijske uključenosti. Istraživanje je pokazalo da 15 zemalja čini više od 60% svetske populacije koja nema pristup bankama, gde 607 miliona ljudi poseduje mobilni telefon ali i dalje nemaju račun u banci. Mobilna tehnologija bi tako mogla da im obezbedi mogućnost momentalnog pristupa prednostima koje podrazumeva finansijska uključenost.\nU 14 zemalja (od ukupno 15) broj ljudi koji poseduje mobilni telefon premašuje broj ljudi koji imaju otvoren račun u banci za nekoliko miliona, čak i do 204 miliona u Kini.\nMeđutim, En Kerns, zamenica predsednika kompanije Mastercard naglašava ključnu stavku izveštaja: ,,Samo omogućavanje pristupa finansijskim uslugama nije dovoljno. Da bi se postigao pravi uticaj, ljudi moraju da postanu aktivni korisnici finansijskih proizvoda.” Na globalnom nivou 20% ljudi koji poseduju račun u banci ili mobilni novac, taj račun nije koristilo više od godinu dana, a s druge strane, mnogo više ljudi samo povremeno koristi svoj račun.\nU nedostatku bankarskih usluga i u slučaju retke upotrebe finansijskih proizvoda, ljudi se neminovno okreću neformalnim pružaocima finansijskih usluga, kao npr. lokalni zajmodavci. Uglavnom ljudi sa nižim primanjima su korisnici ovih neformalnih finansijskih usluga, sa ciljem organizovanja svojih finansija. Međutim, oni nemaju legalnu zaštitu, suočavaju se sa velikim rizikom i mogu platiti više za znatno lošiji finansijski proizvod.\nIzveštaj pokazuje da ,,borba za finansijsku uključenost nije kreiranje potpuno novih navika potrošača ili izgradnje potpuno novih tržišta. Ne radi se ni obezbeđivanju pristupa finansijskim tokovima. Radi se o tome da pružaoci finansijskih usluga znaju da rade dobar posao kako bi pobedili neformalni sektor.”\nJoš jedna bitna stavka koju moramo uzeti u obzir jeste veliki rodni jaz koji može postati još veći ukoliko mobilne i digitalne tehnologije postanu dominantan kanal za pružanje finansijskih usluga. U zemljama u razvoju, na primer 8% više muškaraca u odnosu na žene poseduje račun u banci. U mnogim zemljama je ovaj jaz dvocifren, kao na primer u Maroku i Peruu, a dostiže čak 30% u pojedinim zemljama, kao što su Pakistan i Bangladeš. Žene znatno manje plaćaju ili primaju novac putem digitalnih plaćanja, a više koriste neformalne finansijske proizvode, i takođe su teže u stanju da dođu do sredstava u hitnim slučajevima.\nOtkrivajući internet izveštaj realizovala je kompanija Mastercard i predstavljen je na Samitu Finansijske uključenosti u Oslu 28. marta 2019. godine, u organizaciji Fintech Mundi, globalnog fintech akceleratora. Govornici su bili En Kerns, zamenik predsednika međunarodnog tržišta u kompaniji Mastercard, Greta Bul, direktor CGAP (Svetska Banka) i Džejms Muangi, direktor Equility banke u Keniji.


Zakazana sednica, sledi konačna odluka o Zvezdinoj tituli iz '46! - Sportske.net\nPrvi korak je napravljen prošle nedelje, drugi, završni, sledi ranije nego što su mnogi očekivali.\nKo kaže da trofej u Kupu nije važan? Pogotovo Partizanu ili Radničkom... Sada je ulog mnogo veći!Partizan zove u ''Hram fudbala''!Krstajić u intervjuu za sajt FIFA objasnio svoju trenersku filozofiju!Četvorica Srba među 40 najboljih "skakača" sveta, dvojicu i ne poznajete, samo jedan igra kod Krstajića!Krstajić gledao Ajntraht i Benfiku, ko pršti od samopouzdanja i kakva je situacija sa Svilarom?\nVeć sutra, u utorak u 13 časova u Sportskom centru FSS u Staroj Pazovi biće održana sednica Skupštine Fudbalskog saveza Srbije na kojoj će se, između ostalog, odlučivati i o Zvezdinoj tituli iz 1946. godine.\nCrveno-beli uoči ove sednice imaju veliki adut u svojim rukama, mišljenje Pravne komisije koja je 10. maja glasanjem 3-1-1 preporučila da bi ovu titulu trebalo priznati.\nIz Partizana ovih dana poručuju da se ne mire sa tom preporukom i da će, ako zatreba, pravdu potražiti i na sudovima.\nCrno-bele će na sutrašnjoj Skupštini predstavljati generalni direktor Miloš Vazura, a ''Telegraf'' je danas otkrio i ostale tačke dnevnog reda, među kojima je i finansijsko poslovanje FS Srbije.


Započeta rekonstrukcija puta od Ljubinića ka Joševi (VIDEO)\nZapočeta rekonstrukcija puta od Ljubinića ka Joševi (VIDEO)\nIzvor: Lokalne novine | Obrenovac, 06.06.2018.\nNova deonica pružiće novi kvalitet života\nJuče su započeti radovi na totalnoj rekonstrukciji deonice puta koji povezuje opštine Ub i Obrenovac u dužini od 8,5 kilometara od LJubinića ka Joševi. Početku aktivnosti na ovoj saobraćajnici prisustvovao je i predsednik Gradske opštine Obrenovac Miroslav Čučković.\n„Mislim da će spajanje Valjevskog puta i rekonstrukcija puta za Banjane pružiti novi kvalitet života meštanima sela koja su oko LJubinića i Joševe sa osnovnom željom da mladi ostanu na selu“, rekao je Čučković i apelovao na vozače da obrate pažnju na bezbednost u saobraćaju i da novom saobraćajnicom, ubuduće, ne voze više od 50 kilometara na čas.\nPredsednik GO Obrenovac najavio je da će se ove mašine uskoro preseliti i na Šabački put, gde će se raditi rekonstrukcija deonice puta od nadvožnjaka u Zvečkoj do silosa u Ratarima.\n„Započinjemo radove i u Poljanama, od nadvožnjaka do škole, a imamo i geodetski snimak koji je pokazao i određenu vrstu problema od škole do okretnice zato što je zbog poplava podloga popustila“, naglasio je Čučković.\nDirektor Javnog preduzeća za izgradnju Obrenovca Milan Marošanin objasnio je da bez obzira na to ko je izvođač radova, opština i to preduzeće imaju obavezu da kontrolišu sve radove koji se izvode na teritoriji Obrenovca.\n„Republika Srbija, Grad Beograd i opština imaju za 2018. godinu jasno i nedvosmisleno definisanu kompletnu putnu infrastrukturu koja treba da se održava. Sve mora da bude urađeno kvalitetno da bi duže trajalo. Primetili ste da je tehnologija rada drugačija, strugani asfalt ostaje na prostoru, vrši se njegova reciklaža, ponovno valjanje, postavljanje nosećeg sloja od sitne rizle, a zatim asfaltiranje, tako da više nemamo gubitaka na transportu i to donosi i uštedu i novi kvalitet u izgradnji putne infrastrukture“, navodi Marošanin.\nRok za završetak radova je 60 dana, a investitor je JP ”Putevi Srbije”.


24sata.info - Barašin: "Predmeti 'Tuzlanska kolona' i 'Bradina' i dalje aktivni"\nBarašin: "Predmeti 'Tuzlanska kolona' i 'Bradina' i dalje aktivni"\nAutor E. O. 29. 12. 2009. • 18:21\nGlavni tužilac BiH Milorad Barašin izjavio je danas da su predmet "tuzlanska kolona" i predmet vezan za zločine na području opštine Konjic tokom 1992. godine još aktivni, uprkos odluci o obustavljanju istrage.\nMilorad Barašin / 24sata.info\n"Ako dođe do prigovora u tim predmetima konačnu odluku treba da donese glavni tužilac BiH. U tom slučaju moraju se primijeniti odredbe Zakona o krivičnom postupku", rekao je Barašin novinarima.\nGlavni tužilac BiH rekao je da će o prigovorima na odluku u obustavljanju istrage moći da govori kada ih dobije od MUP-a RS.\nBarašin je napomenuo da je potrebno mnogo vremena da bi se donijela konačna odluka za predmete "Tuzlanska kolona", "Bradina" i "Glavatičevo".\n"To je ogroman materijal i to treba sve iščitati", dodao je Barašin.\nMUP Republike Srpske (RS) podnio je 24. decembra Kancelariji glavnog tužioca BiH prigovor na odluku o obustavljanju istrage u predmetu " tuzlanska kolona", a pritužbu na odluku o obustavljanju istrage protiv tri lica sa područja Konjica podnio je CJB Trebinje.\nBivši rukovodilac Posebnog odjeljenja za ratne zločine Tužilaštva BiH David Schwendiman dao je 11. decembra saglasnost za obustavljanje istrage u predmetima "tuzlanska kolona" i za zločine počinjene na području opštine Konjic 1992. godine.\nTokom napada na kolonu JNA u Tuzli maja 1992. godine ubijeno je najmanje 50 vojnika, dok je u selima Bradina i Glavatičevo na području opštine Konjic stradalo 48 srpskih civila.


Gradonačelnica Pariza vodi na lokalnim izborima u Francuskoj - 15.03.2020, Sputnik Srbija\nAktuelna gradonačelnica Pariza An Idalgo vodi u prvom krugu lokalnih izbora održanim danas u Francuskoj sa 30,2 odsto glasova, pokazuju rezultati ankete koju... 15.03.2020, Sputnik Srbija\nsvet, vesti, lokalni izbori\n21:43 15.03.2020 (Osveženo: 15:26 29.10.2021)\n© Sputnik / Irina Kalašnikova / Uđi u foto-galerijuIzbori u Francuskoj\nRašida Dati osvojila je 22 odsto glasova, a Anjes Buzen 17 odsto.\nPremijer Eduar Filip vodi na izborima u Gavru, sa 43 odsto glasova. Njegov glavni konkurent Žan-Pol Lekok osvojio je 34 odsto glasova.\nIzlaznost je bila prilično slaba, a Ministarstvo unutrašnjih poslova Francuske saopštilo je da je izlaznost u 17 sati iznosila 38,77 odsto. To je pad od 16 odsto u odnosu na 2004. godinu, a glavni razlog za to je kriza zbog epidemije koronavirusa.\nPad izlaznosti mogao bi da pokrene debatu o tome da li je u ovakvim uslovima uopšte trebalo održati lokalne izbore.\nFrancuske vlasti su, međutim, odlučile da ne odlažu glasanje.\nU nedavnom televizijskom obraćanju naciji francuski lider Emanuel Makron negirao je izveštaje o mogućem odlaganju, rekavši da će se prvi krug održati.


Ministarstvo pravde pomoglo obnovu Zemunske tvrđave na Gardošu | INFO 24\nRekonstrukcija i restauracija Zemunske tvrđave na Gardošu je završena, a za taj projekat, vredan 34 miliona dinara, Ministarstvo pravde je iz sredstava oportuniteta odvojilo 12 miliona dinara.\nDržavni sekretar Ministarstva pravde Mirko Čikiriz istakao je da je završetak projekta rekonstrukcije bedema značajan ne samo za Zemun i Beograd, već i za kulturno nasleđe cele Srbije.\n„Veliko nam je zadovoljstvo da smo partneri Grada Beograda i Ministarstva turizma na ovom projektu. Za četiri godine, Ministarstvo pravde iz sredstava oportuniteta finansiralo je 450 projekata od društvenog značaja i za njih je odvojilo 1,6 milijardi dinara”, rekao je Čikiriz i naglasio da će Ministarstvo nastaviti da iz sredstava prikupljenih po osnovu odlaganja krivičnog gonjenja – oportuniteta, finansira značajne projekte koji su od opšteg značaja za državu i sve njene građane.\nZamenik gradonačenika Beograda Goran Vesić rekao je da je projekat obnove tvrđave na Gardošu koštao 34 miliona dinara i da su ga zajednički finansirali Ministarstvo pravde, koje je obezbedilo 12 miliona dinara iz oportuniteta, Ministarstvo trgovine, turizma i telekomunikacija takođe sa 12 miliona dinara i Grad Beograd, koji je obezbedio 10 miliona dinara.\n„U ime Grada Beograda, zahvaljujem ministarki Neli Kuburović kao i ministru Rasimu Ljajiću i njihovim saradnicima, što su imali sluha da pomognu jedan ovako lep zajednički projekat”, rekao je Vesić.\nDirektor Zavoda za zaštitu spomenika kulture Olivera Vučković istakla je da je Zemunska tvrđava jedan od prvih utvrđenih spomenika kulture u Srbiji i da se danas može biti ponosan da je kao takav ostao sačuvan.\nMinistarstvo pravde od 2016. godine kontinuirano sprovodi javni konkurs za dodelu novca, koja javna tužilaštva prikupe po osnovu oportuniteta, sa ciljem izbora projekata od javnog interesa – zdravstvo, kultura, prosveta, humanitarni rad i slično.\nMinistarstvo pravde je i u 2019. godini, četvrtu godinu za redom, organizovalo Javni konkurs, na kome je za 150 projekata od javnog značaja, među kojima je 65 škola i vrtića, 35 zdravstvenih ustanova, 22 projekta iz oblasti socijalne zaštite i 11 projekata iz oblasti kulture, izdvojeno 470 miliona dinara.\nOdržan Savet Kolubarskog upravnog okruga


Štrajkovi se ne mogu ograničavati – Nadlanu.com\nŠtrajkovi se ne mogu ograničavati\nGORNJI MILANOVAC, 26. januara 2010. (Beta) - Potpredsednik Saveza samostalnih sindikata Srbije Dragan Zarubica rekao je u utorak u Gornjem Milanovcu da vlast ne može da ograničava štrajkove i da određuje mesto njihovog održavanja jer je, kako je naveo, narod gladan.\nOn je u obraćanju sindikalnim aktivistima rekao da je neprihvatljivo radnike naterati da štrajkuju u krugu svog preduzeća ili na određenim mestima koje vlast odabere kada se tako " ne postiže nikakav efekat".\n"Borićemo se i to nećemo poštovati, a garantujem da radnici koji se odlučuju da dane i noći provode po putevima i prugama ugrožavajući svoje zdravlje nemaju od čega da podmire ni minimum svojih potreba", rekao je Zarubica.\nOn je ocenio da Uredba Vlade Srbije da "policija rasteruje štrajkače" koji blokiraju pruge i puteve predstavlja "potpunu besmislicu". "Ne može se neko naterati da li će i gde štrajkovati, jer ljudi žive na ivici egzistencije a društvo je u potpunom kolapsu", rekao je Zarubica dodajući da je u Srbiji aktivno 15 štrajkova i da su najavljeni novi.


RTCG - Radio Televizija Crne Gore - Nacionalni javni servis :: Politika :: Bečić da objasni prisustvo Demokrata u Budvi\nSDP POZIVA 08. 11. 2018. 11:38 >> 11:16 7\nBečić da objasni prisustvo Demokrata u Budvi\nSocijademokratska partija (SDP) pozvala je lidera Demokrata Aleksu Bečića da obavijesti javnost da li je predstavnik te partije uz njegovu saglasnost prisustvova skupu u Budvi na kojem je obilježen vijek od održavanja Podgoričke skupštine.\n"Prisustvo visokog predstavnika Demokrata na jučerasnjem skupu u Budvi, u organizaciji udruzenja 'Srpski narod Boke', uz poruke sa skupa koje duboko vrijeđaju crnogorsku drzavu i njen građanski koncept, sve su prilike, demantuju više puta saopšten stav ove partije da ih identitetska pitanja ne interesuju", saopštio je SDP.\nPoruke o "ujedinjenju srpskih zemalja i oslobađanju srpskog mora", navode iz SDP-a, "neodoljivo podsjećaju na devedesete godine prošlog vijeka i politiku velikodržavlja i nacionalizma koja je zapalila bivšu Jugoslaviju".\n"I akteri su manje više isti kao i tada, samo djelimično čudi sto ce na takvom skupu, u prvom redu, predstavnik partije koja sebe smatra građanskom. Poruke koje su se čule sa skupa, a i sama ideja i koncept ovih okupljanja, imaju samo jedan cilj - da manipulisanjem istorijom dodatno podijele građane, pa se pitamo što ce na takvom skupu neko čiji je slogan 'Pobjede, a ne podjele'. Ako je predstavnik Demokrata bio kojim slučajem u zabludi, pa došao na ovaj skup u dobroj namjeri, onda ga je morao napustiti čim je čuo brojne uvrede na račun Crne Gore ili recimo poruka 'o oslobađanju srpskog mora i ujedinjenju srpskih zemalja'", saopšteno je iz SDP-a.\nIstakli su da se "na osnovu svega nameće zaključak da Demokrate, po pitanju istorijskog trajanja i odnosa prema građanskom konceptu države, misle, nažalost, isto kao i DF".\n"Pozivamo predsjednika Demokrata Aleksu Bečića da saopšti javnosti da li je njihov predstavnik prisustvovao, uz njegovu saglasnost, ovom\nskupu, na kojem se vrijeđala Crna Gora. Ako se ne ogradi od prisustva onda će biti jasno da suštinski misli jednako kao govornici i organizatori skupa", saopštio je SDP.\nSDP Podgorička skupština\nSDP o položaju mladih\n10. 03. 2019. 5\n"Vodimo evidenciju u skladu sa Zakonom"\nMladi SDP-a ispred kabineta direktora ZZZCG\n14:30 Hag: Karadžiću doživotna


Ona je rekla da će na osnovu tih testova moći da se utvrdi da li je neko preležao korona virus i dodala da cena još nije utvrđena, ali da bi trebalo da koštaju oko 1.000 ili 1.200 dinara.\n- Gledali smo da za građane koji žele da se testiraju na antitela imamo simboličnu cenu - rekla je ona za TV Prva i dodala da država neće ništa zarađivati na tim testovima.\nNavela je da u ovom trenutku postoji prošireno testiranje za one koji imaju simptome, one koji rade u kolektivima i za one koji su bili u kontaktu sa zaraženima, piše B92.\nDodala je i da građani koji su deo velikog istraživanja, a u pitanju je 7.000 domaćinstava, neće placati testove. Ana Brnabić je, odgovarajući na pitanja građana na rekla "da je rano da se trči pobednički krug jer virus nije nestao, ali je broj obolelih znatno manji i iznosi oko 1 odsto".\n- Važno je da imamo mere prevencije i opreza, nošenje maski u zatvorenom prostoru, distancu i redovno pranje ruku - objasila je Brnabić.\n- Potrebno je 28 dana bez novih slučajeva da bi se proglasio kraj epidemije - rekla je Brnabićeva.\n- Pripremamo se kao da će biti drugog talasa. Vlada čini sve da mi budemo spremni ukoliko dođe do drugog talasa. To znači da se obezbeđuje dovoljna količina lekova, pre svega hlorikina - kaže premijerka.\n- Mi smo spremni, ukoliko dođe do drugog talasa, da ga dočekamo mnogo bolje nego druge zemlje, kao što je to bio slučaj i sa ovim talasom - naglasila je premijerka.


Isplata subvencija - Svrljiske novine\nPredsednik opštine Svljig Milija Miletić, sa saradnicima iz odseka za privredu,održao sastank sa poljoprivrednicima koji su u proteklom periodu konkurisali za subvencije iz opštinskog Fonda poljoprivrede. Konkretno danas su potpisani ugovori za subvenciju matične stoke koja se gaji na gazdinstvima, za subvenciju priplodnog podmladka, odnosi se na telad i jagnjad, za repariaciju mehanizacije odnosno traktora kao i za iskop bunara.\nOvo je nastavak akcije koju smo pokrenuli početkom ove godine, reč je naime, o znatnom ulaganju iz opštinskog budžeta preko Fonda za razvoj poljoprivrede kome je za ovu godinu dodeljeno 38 miliona dinara. Veći broj ugovora u ovoj godini je realizovan, nadam se da će do kraja godine biti realizovani i ostali ugovori, naglasio je Miletić i podsetio prisutne poljoprivrednike da konkus traje skoro do kraja ove godine, tačnije do 15. decambra i nije kasno da svi zainteresovani nabavljaju potrebna sredstva za što mogu ostvariti subvenciju kod nas.\nMiletić je naglasio da je u proteklom periodu dolazilo do neprijatnih situacija sa pojedincima koji su davali lažne podatke o datumu kupovine, odnosno prenosa poljoprivredne mehanizacije, kao i iskopu bunara. Povodom ovih nemlih događaja su preduzete mere i sada Inspekcija intenzivno vrši provere na terenu o validnosti ugovora koji su zaključeni u ovoj godini, rekao je Miletić.\nPrevPrethodnaDoniranje organa, šansa za život\nSledećaZaslužno do tri bodaNext


VLADA CG: Utvrđen Prijedlog zakona o izmjenama i dopunama Zakona o zdravstvenoj zaštiti, usvojena Studija zemljišne politike CG\nVlada Crne Gore, na 168. sjednici održanoj 25. avgusta 2016. godine, usvojila je Studiju zemljišne politike Crne Gore, čiji je osnovni zadatak da se obezbijede efektivni i efikasni instrumenti koji će uspostaviti koherentnost ekonomske, poljoprivredne, fiskalne i kreditne politike, s jedne strane, i komunalne, investicione, urbane i politike zaštite životne sredine, s druge. Studija donosi predlog integrisanog seta instrumenata zemljišne politike i preporuka na više nivoa.\nGlavni ciljevi Studije zemljišne politike su:\nKreiranje instrumenata zemljišne politike koji će omogućiti povrat i kapitalizaciju javnih investicija;\nPružanje fiskalnih stimulansa kako bi se podstakle namjene za proizvodnju, turizam i poljoprivredu;\nPostavljanje osnova sistema za prenamjenu površina u cilju maksimizacije ekonomskih i društvenih benefita;\nObezbjeđenje instrumenata zemljišne politike koji će osigurati održivo korišćenje i destimulisati neodrživu upotrebu sa aspekta prostorne distribucije;\nJasno identifikovanje uloge privatnih inestitora i izvođača u procesu planiranja namjene površina.\nNa sjednici je utvrđen Prijedlog zakona o izmjenama i dopunama Zakona o zdravstvenoj zaštiti. Izmjenama i dopunama ovog zakona pristupilo se zbog potrebe određenih tehničkih ispravki koje mogu biti razlog neadekvatne primjene pojedinih odredbi već uspostavljenog normativnog okvira reformisanog zdravstvenog sistema.\nMinistar finansija je usmeno informisao Vladu o pitanju realizacije Zakona o izmirenju obaveza prema radnicima Kombinata aluminijuma koji su, usljed stečaja preduzeća, ostvarili pravo na penziju ("Sl. list CG", br. 42/2015). Tim povodom, Vlada je donijela radni zaključak kojim je posebna radna grupa zadužena da pripremi i predloži Vladi cjelovito rješenje ovog pitanja.\nVlada je usvojila Informaciju o sprovedenim mjerama na suzbijanju bolesti kvrgave kože goveda u Crnoj Gori i trenutnoj epizootiološkoj situaciji. U vezi sa ovim pitanjem donijet je zaključak kojim je resorno ministarstvo zaduženo da prati situaciju u zemlji i regionu i da redovno informiše Vladu i Evropsku komisiju o preduzetim aktivnostima. Prilikom usvajanja ove Informacije ministar finansija Raško Konjević je izdvojio mišljenje.\nVlada je donijela Odluku o osnivanju Javne ustanove Srednja mješovita škola u Petnjici. Imajući u vidu da broj učenika devetog razreda u školama koje gravitiraju području opštine Petnjica, obezbjeđuje najmanje tri odjeljenja prvog razreda, kao i da na tom području postoje dugoročne potrebe za obrazovanjem djece po obrazovnim programima stručnog i opšteg srednjeg obrazovanja, Vlada je Odluku ocijenila opravdanom i cjelishodnom.\nVlada je dala saglasnost Glavnom gradu Podgorica da trg oko spomenika "Svetom Petru Cetinjskom" nosi naziv Univerzitetski trg. Potpredsjednik Vlade Milorad Vujović i ministar unutrašnjih poslova Goran Danilović izdvojili su mišljenje u odnosu na ovu odluku.\nU okviru kadrovskih pitanja, Vlada je prihvatila ostavke predstavnika Građanskog pokreta URA u organima državne uprave, lokalne samouprave, fondovima, zavodima, ustanovama i organima upravljanja u privrednim društvima u većinskom vlasništvu države, koji su postavljeni na osnovu Sporazuma o stvaranju uslova za slobodne i fer izbore i Lex specialisa.\nIzvor: Press služba Vlade Crne Gore, 25.08.2016.


Zavod za zaštitu prirode Srbije je stručna ustanova koja obavlja delatnost zaštite i unapređenja prirodne baštine Srbije, osnovana 30. aprila 1948. godine kaoZavod za zaštitu i naučno proučavanje prirodnih retkosti NR Srbije.\nOsnivanje Zavoda usledilo je nakon donošenja zakonskih propisa u oblasti zaštite prirode kao što je Zakon o zaštiti spomenika kulture i prirodnjačkih retkosti DFJ iz 1946. godine, ali i na osnovu niza razgovora, planiranja i analize različitih ekološih problema i opšteg stanja žive i nežive priirode Srbije nakon Drugog svetskog rata. Naročiti podstrek institucionalnom organizovanju u oblasti ekologije dao je rad profesora i akademika dr Siniše Stankovića. Osnivanju Zavoda doprinele su i aktivnosti na zaštiti prirode Srbije najznačajnijih institucija u ovoj oblasti: Prirodnjačkog muzeja, Instituta za ekologiju i biogeografiju biološke grupe Prirodno-matematičkog fakulteta, Šumarskog fakulteta, itd.\nNeposredno nakon osnivanja Zavoda doneti su i prvi akti o zaštiti kompleksne prirode. Na predlog Prirodnjačkog muzeja, zaštićenje rezervat „Ostrozub“, prvenstveno zbog prisustva stenoendemičnoreliktne vrste zeleničeta (Prunus laurocerasus). Prvo rešenje o zaštiti Zavod je doneo 1949. godine, i odnosi se na zaštitu vodopada Velika i Mala Ripaljka na Ozrenu. Tako su, u tom početnom periodu primene Zakona, zaštićeni objekti žive i nežive prirode, izražavajući time jedinstvo i jedinstvenost prirode Srbije.\nTih prvih godina rada Zavoda, poslove zaštite je obavljala ekipa od tri stručnjaka, da bi se, vremenom, Zavod razvijao kao ustanova, ali i usmeravao svoju aktivnost prema zaštiti područja, a ne samo zaštiti prirodnih retkosti kako je to u početku ustanovljeno. Razvijajući svoje kadrovske, organizacione i infrastrukturne kapacitete, prerastao je u današnji Zavod za zaštitu prirode Srbije.\nSadašnja organizacija i okvir delatnosti Zavoda ustanovljeni su od 1. aprila 2010. godine Odlukom Vlade Republike Srbije, na osnovu koje je Zavod organizovan sa sedištem u Beogradu i Radnom jedincom u Nišu. Dotadašnja Radna jedinica Zavoda Novi Sad transformisana je u Pokrajinski zavod za zaštitu prirode, koji je nadležan za zaštitu prirode na teritoriji AP Vojvodine.\nRad Zavoda organizovan je u okviru tri sektora: Sektor za zaštitu prirode, Sektor za istraživačko-razvojnu delatnost i Sektor za pravne, finansijske i opšte poslove, a na čelu Zavoda je direktor. Raznovrsnost poslova koje obavlja Zavod prati multidisciplinarnost stručnog tima Zavoda. Od 83 zaposlena, 56 je sa visokom stručnom spremom. Pored terenskih istraživanja, projekata zaštite biodiverziteta i geodiverziteta, i drugih poslova na zaštiti prirode, Zavod vodi jedinstveni Informacioni sistem za zaštitu prirode, Registar zaštićenih prirodnih dobara, sakuplja bogatu stručnu literaturnu građu u okviru biblioteke otvorene za javnost, izdaje časopis „Zaštita prirode“ i druga štampana i elektronska izdanja, organizuje obrazovne programe, promotivne manifestacije, itd.\nU okviru višedecenijske delatnosti Zavoda posebna pažnja se oduvek posvećuje uspostavljanju i razvijanju saradnje sa međunarodnim organizacijama i institucijama, naučnim i stručnim ustanovama, upravljačima zaštićenih prirodnih dobara drugih zemalja, kao i biroima međunarodnih konvencija, s ciljem razmene iskustava i znanja u oblasti zaštite prirode, i primene savremenih međunarodnih principa i standarda u strategiji zaštite prirode Srbije.\nZavod je član nekoliko najznačajnijih međunarodnih organizacija za zaštitu prirode: Međunarodne unije za zaštitu prirode (International Union for Conservation of Nature - IUCN), Federacije parkova Evrope (Europarc Federation) i Evropske asocijacije za konzervaciju geološkog nasleđa (The European Association for the Conservation of the Geological Heritage – ProGEO). Naročito se uspostavlja i razvija saradnja sa državnim, stručnim, i drugim organizacijama i institucijama u regionu, kao što su zavodi za zaštitu prirode u Sloveniji, Hrvatskoj, Crnoj Gori, organizacije za zaštitu prirode u Republici Srpskoj, Makedoniji, itd.\nU okviru saradnje sa organizacijama i institucijama iz drugih zemalja, Zavod je učestvovao u realizaciji niza projekata kojima je priroda Srbije uključena u svetski sistem zaštite, kao što su projekti „Uspostavljanje Emerald mreže u zemljama jugoistočne Evrope“ i „Emerald mreža u Republici Srbiji“, „Zaštita biodiverziteta plavne doline basena reke Save“, „Evropski zeleni pojas“, „Dinarski luk“, itd.


Napisano 07 februar 2012 .\nBEOGRAD - Sajam hrane "Fudreks" (Foodrex) biće održan na Beogradskom sajmu od 9. do 12. februara i za proizvođače iz Srbije će biti prilika, kako su danas istakli organizatori, da "otvore vrata" novih tržišta, pre svega u afričkim zemljama.\nNa "Fudreksu" će se pojaviti od 120 do 150 profesionalnih inostranih kupaca iz 15 zemalja, kojima će biti predstavljeno više od 70 srpskih kompanija, sa oko 100 domaćih prehrambenih brendova.\nKako je najavljeno na konferenciji za novinare, posebna pažnja biće posvećena tržištima na kojima srpski proizvođači nisu zastupljeni ili su zastupljeni u veoma maloj meri. To se, pre svega, odnosi na tržišta Afrike i Bliskog istoka, ali i na tržište EU.\nTako će Sajam posetiti gosti iz Alžira, Tunisa, Egipta, Sudana, Nigerije, Konga, Angole, Libana, Iraka, Kuvajta, Irana, Turske, Grčke, Bugarske, Italije, Španije, Francuske, Austrije, Češke i Nemačke.\nDirektor sajma "Fudreks" Zoran Ðukanović kazao je da će svečano otvaranje biti organizovano 9. februara i istakao da će prvi sajamski dan biti isključivo poslovni, za profesionalne kupce, dok će šira publika moći da vidi i degustira prehrambene proizvode od 10. februara.\nOn je kazao da su nastupi srpske privrede na sajmovima širom sveta svakako dobrodošli, ali se postavlja pitanje u kojoj meri ostvaruju zadovoljavajuće rezultate, te je ideja bila da "taj svet kome težimo pokušamo da dovedemo kod nas" i da se stranim kupcima predstavi objedinjena ponuda srpskih proizvođača na jednom mestu.\nPomoćnik ministra poljoprivrede i trgovine Miloš Milovanović podsetio je da struktura izvoza poljoprivredno-prehrambenih proizvoda iz Srbije nije na odgovarajućem nivou, jer u njoj dominiraju sirovine, te je neophodno težište prebaciti na plasman prerađenih proizvoda.\nIstičući da su naši poljoprivredno-prehrambeni proizvodi konkurentni ne samo na našim tradicionalnim izvoznim tržištima EU i regiona, već i ostalim, trećim tržištima, on je dodao da će u 2012. godini akcenat biti na Africi i obnavljanju nekadašnje pozicije na tom tržistu.\nMilovanović je precizirao da u EU odlazi 50 odsto našeg ukupnog izvoza poljoprivredno-prehrambenih proizvoda, na tržište CEFTE 41 odsto, Ruske Federacije šest odsto, dok ostali čine svega tri odsto.\nPotpredsednik Privredne komore Srbije Miroslav Miletić ocenio je da vrednost izvoza poljoprivredno-prehrambenih proizvoda iz Srbije može biti znatno veći od prošlogodišnjih rekordnih 2,7 milijardi dolara i dostići čak 10 milijardi dolara, složivši se da u strukturi moraju dominirati prerađeni proizvodi, a ne sirovine i poluproizvodi.\nOn je takođe istakao da je predstojeći sajam dobra prilika za otvaranje tržišta, koja će predstavljati neku vrstu predvorja za najmnogoljudnija tržišta - Rusije, Indije, Kine, zaključujući da nema većeg uspeha bez objedinjenog nastupa prerađivačkih kapaciteta.


Beograd je, nakon saopštenja iz Prištine da nije odboren dolazak premijera Ivice Dačića na Kosovo i da će biti zabranjen dolazak srpskih zvaničnika u vreme predizborne kampanje, upozorio Prištinu da dovodi u pitanje regularnost izbora, ali i nastavak briselskih dogovora. U taj ozbiljan spor se umešao Brisel. Nakon kontakta sa Beogradom i Prištinom saopšteno je da se premijerska dvojka sastaje u ponedeljak, a u međuvremenu je stigla i neka vrsta ispravke iz Prištine na koju iz Beograda još nema reakcije.\nU ponedeljak se u Briselu sastaje visoka predstavnica Ketrin Ešton sa premijerima Srbije i Kosova Ivicom Dačićem i Hašimom Tačijem, saopštila je Maja Kocinačić, portparolka Ketrin Ešton.\n“Mi pratimo situaciju, u kontaktu smo i sa jednom i sa drugom stranom, videli ste da je gospođa Ešton najavila novi sastanak u kontekstu dijaloga”, rekla je Kocijačić.\nDopisnik RSE iz Brisela Rikard Džozviak javlja još neke detalje:\n“Ono što sam čuo je da će Ketrin Ešton pokušati da 'pritisne' kosovsku stranu da premijeru Srbije Dačiću i drugim političarima dozvole odlazak na Kosovo. Jedan od mogućih kompromisa mogla bi biti dozvola Dačiću za boravak na Kosovu tokom izborne kampanje, ali bi bio lišen političke uloge da, odnosno mogućnosti da favorizuje političke stranke“, prenosi Džozviak.\nReagujući na izjavu potpredsednika Skupštine Kosova Petra Miletića da je odluku kosovske Vlade o zabrani isprovocirao upravo on svojim poslednjim nastupima, forsirajući samo jednu listu kosvoskih Srba, ministar bez portfelja zadužen za Kosovo Aleksandar Vulin je rekao da to nije tačno, kao i da nema ničeg spornog u njegovom pozivu da se glasa za listu "Srpska".\nPrethodno je predsednik Srbije Tomislav Nikolić, koji se nalazi na zasedanju Parlamentarn skupštine Saveta Evrope u Strazburu, izjavio je da se tim činom postavlja pitanje regularnosti izbora.\nNikolić je u četvrtak u Strazburu poručio da je ponašanje prištinske administracije u vezi sa predstojećim lokalnim izborima na Kosovu nedopustivo i pozvao Savet Evrope da pomogne da ti izbori budu regularni i nepristrasni.\n"Ako nijedna od organizacija kojima smo se obratili ne reaguje, a samo tako može da se izmeni stav Albanaca, Srbija će preispitati svoju odluku da podrži održavanje izbora koje nije organizovala i ne može da utiče na njihovu regularnost", poručio je Nikolić pred Parlamentarnom skupštinom Saveta Evrope.\nPremijer Ivica Dačić je, čim je čuo za odluku Prištine o zabrani uslaska, najavio mogućnost prekida briselskih pregovora, dok je potpredsednik Aleksandar Vučić nazvao odluku Prištine skandaloznom, ali i mudro pozvao da se sačeka da stvar prenoći. Pokazalo se da je bio u pravu.\nKomentator Boško Jakšić razume delikatnu situaciju u kojoj su se našli beogradski zvaničnici u trenutku kada pokušavaju da obezbede što veće učešće Srba na kosovskim izborima.\n“Povod koji Beograd koristi ovoga puta za te pretnje čini mi se potpuno legitiman. Iz jednostavnog razloga što je trebalo nogo toga učiniti da bi se došlo do stepena na kome vlasti u Beogradu sada, posle decenija pozivaju da glasaju na kosvoskim izborima. Ne na izborima koje organizuje Beograd, već Priština”, zaključuje Jakšić.


Effaclar Spotscan – tehnologija u službi nege kože | PC Press\n20. maj 2019. PC Press\nBrend La Roche-Posay predstavio je inovativnu metodu analiziranja akni i drugih nepravilnosti na koži, uz pomoć aplikacije koju pokreće veštačka inteligencija – Effaclar Spotscan, o čemu je bilo reči ranije na našem sajtu. Brend je u saradnji sa dermatolozima uvrstio u aplikaciju više od 6.000 fotografija muškaraca i žena sa različitim tipom kože i stepenom izraženosti nepravilnosti, na osnovu kojih daje personalizovanu analizu i savete za negu kože.\nAkne pogađaju oko 80% tinejdžera i oko 40% odraslih osoba širom sveta, a zanimljiva je informacija da godišnje Google zabeleži više od 600 miliona Internet pretraga u vezi sa rešenjima za borbu protiv akni. Sa Effaclar Spotscan-om, svima koji se bore sa nepravilnostima lica biće omogućen stručan savet, analiza i preporuka nege, što je posebno važno imajući u vidu da samo pet do deset odsto svetskog stanovništva ima pristup profesionalnom dermatologu.\n„Effaclar Spotscan je savršen primer kako veštačka inteligencija može da pomogne lekarima, ali i pacijentima u unapređenju zdravlja“, ističe dr Brigitte Dréno, načelnica odseka dermatologije Univerzitetske bolnice u Nantu, koja je blisko sarađivala sa ekspertima u polju moderne tehnologije kako bi se aplikacija razvila. „Uz pomoć aplikacije, pacijenti mogu da prate napredak koji inače možda ne bi primetili, pošto svoje lice posmatraju iz dana u dan. Ovo ih motiviše da se pridržavaju preporučene rutine“, dodaje Dréno.\nKako funkcioniše Effaclar Spotscan?\nPrvi korak je da posetite aplikaciju sa sajta rs.spotscan.com i uslikate tri selfija – anfas, levi i desni profil. Nakon toga, ove fotografije se analiziraju da bi se odredio stepen izraženosti nepravilnosti od 0 do 4+. Ukoliko je rezultat veći od broja 2, aplikacija preporučuje konsultaciju sa dermatologom. Posle analize, Spotscan preporučuje personalizovanu Effaclar rutinu nege i savete za negu kože, a osim toga, omogućuje i uvid u očekivane rezultate uz pomoć pre/posle simulatora i praćenje poboljšanja kože tokom godine.\nNakon uspešnog lansiranja My UV Patch-a, o kom smo već pisali na pcpress.rs sajtu, koji koristi visoko razvijenu tehnologiju da bi upozorio na opasnosti boravka na suncu, Effaclar Spotscan je dodatni iskorak brenda La Roche- Posay u korišćenju veštačke inteligencije zarad stvaranja boljeg života osetljive kože i veće dostupnosti informacija o pravilnoj nezi i zdravlju kože.\nRešenja za masnu kožu sklonu aknama\nAplikacija pomaže ljudima da bolje razumeju svoju kožu, dok brend za njih konstantno razvija različita rešenja da ona bude lepa, negovana i zdrava. Sa jedinstvenim znanjem o fiziologiji kože, La Roche-Posay razvio je i profesionalnu liniju rešenja koja preporučuju dermatolozi, prilagođenih svakom profilu masne kože – Effaclar. Ova linija proizvoda čini EFFACLAR penušavi gel za čišćenje, Serozinc tonik u spreju, EFFACLAR DUO [+], a EFFACLAR DUO [+] UNIFIANT, Effaclar Duo (+) SPF30 , a dodatne informacije o proizvodima iz ove linije možete pronaći na La Roche-Posay sajtu.\nTagovi: akne, aplikacija, Effaclar, Effaclar Spotscan, La Roche-Posay, veštačka inteligencija\n← Apple radi na radikalnom patentu za skener otiska prsta ispod iPhone displeja\nSamsung donosi Galaxy Watch Active funkcije na starije modele svojih pametnih satova →


Radni sastanak sa predstavnicima Opštine Nikšić o primjeni Zakona o javno-privatnom partnerstvu – MIA – Montenegrin Investments Agency\nRadni sastanak sa predstavnicima Opštine Nikšić o primjeni Zakona o javno-privatnom partnerstvu\nDana 4. Novembra 2021. godine v.d. direktora Agencije za investicije Crne Gore, Mladen Grgić sa svojim saradnicima je održao radni sastanak sa predsjednikom Opštine Nikšić, Markom Kovačevićem i njegovim saradnicima.\nSastanak je održan u cilju jačanja saradnje Agencije za investicije Crne Gore sa javnim naručiocima i drugim nadležnim organima na poslovima promocije javno-privatnog partnerstva, kao i radi podizanja administrativnog kapaciteta javnih tijela – naručioca projekata.\nPredstavnici Agencije su predstavili nadležnosti koje proizilaze iz Zakona o javno-privatnom partnerstvu, pružili pojašnjenja na sve upite od strane predstavnika Opštine i sa njima podijelili pozitivne primjere na koji način se institut javno-privatnog partnerstva može uspješno primjenjivati na buduće projekte Opštine.\nV.d. Direktor Agencije za investicije na radnim sastancima sa predsjednikom Opštine Bar, izvršnim direktorom AD Barska plovidba Zoranom Tajićem i predstavnicima JP Morsko dobro\nRadni sastanak sa predstavnicima Opštine Golubovci o primjeni Zakona o javno-privatnom partnerstvu\nV.d. Direktor Agencije za investicije učestvovao na Konferenciji predstavnika svih budžetskih jedinica o Predlogu zakona o budžetu Crne Gore za 2022. godinu\nAgencija za investicije Crne Gore objavila diskontnu stopu\nRadni sastanak sa predstavnicima Opštine Pljevlja


[KONKURS] Prijavite svoje učešće na projektu DAR | Deli prostor\n[KONKURS] Prijavite svoje učešće na projektu DAR\n5. septembra 2017. za Novosti\nEkonomski fakultet Univerziteta u Nišu i Regionalna razvojna agencija Jug raspisali Javni poziv za učešće malih i srednjih preduzeća i preduzetnika u projektu Doprinos akademaca razvoju (DAR).\nDOPRINOS AKADEMACA RAZVOJU (DAR)\nOpšti cilj projekta DAR je ostvarenje saradnje između Ekonomskog fakulteta i malih i srednjih preduzeća i preduzetnika koja će rezultirati benefitima za obe strane. Studentima se, u okviru nastave na odgovarajućem predmetu, predstavlja neki od problema ili dilema u poslovanju preduzeća, a koje bi oni trebalo da pokušaju da reše, odnosno da predlože moguće ideje. Na taj način, preduzećima se omogućava pristup novim idejama i mogućnostima za unapređenje poslovanja. Takođe, cilj projekta je omogućavanje preduzećima da se upoznaju sa potencijalnim kadrovima, čime se značajno olakšava proces regrutovanja novih zaposlenih u budućnosti.\nCilj projekta ogleda se u omogućavanju studentima da primene svoje znanje i provere svoje operativne veštine.\nS druge strane, ovakav vid saradnje omogućava studentima da se upoznaju sa poslovanjem preduzeća i problemima sa kojima se svakodnevno suočavaju. Na ovaj način sadržaj nastave na Fakultetu značajno se obogaćuje praktičnim pristupom. Prema tome, cilj projekta je i obezbeđenje pristupa realnim problemima i dilemama. Cilj projekta ogleda se i u omogućavanju studentima da primene svoje znanje i provere svoje operativne veštine.\nRešavanje praktičnog problema trebalo bi da rezultira izradom studije slučaja, u okviru koje bi bilo predstavljeno preduzeće, trenutno stanje, rezultati analize (koristi i troškovi), predlozi za unapređenje poslovanja, kao i stanje koje se očekuje nakon implementacije predloženih načina unapređenja. Više informacija o samom projektu kao I o načinu prijave možete dobiti na linku.\nOznake: dar, doprinos akademaca razvoju, ekonomski fakultet, regionalna razvojna agencija jug\nPrethodni tekst Smart Office slavi 5. rođendan\nSledeći tekst Frankofono veče uz igru svetlosti u Nišu\n29. marta 2019. Agilne metodologije, razvoj karijere i web development u fokusu treće po redu ENTER konferencije\tPročitajte


Stanojević - Šahtijor je favorit, Lučesku - Idemo na pobedu\nFudbaleri Šahtjora doputovali su u Beograd. Na konferenciji za novinare, treneri večerašnjih rivala Partizana i Šahtijora, izneli su svoje mišljenje o večerašnjem meču na stadionu Partizana u okviru petog kola Lige šampiona. Više >>>\nLŠ: Milan bez Pirla, Real bez Iguaina, Kedire i Karvalja\nPosle dvonedeljne pauze nstavlja se Liga šampiona. Peto kolo nosi sa sobom zanimljive mečeve na kojima su neke ekipe u situaciji da obezbede plasman u narednu rundu, dok će se pojedini timovi večeras boriti za opstanak u Evropi. Više >>>\nCR7 ima najviše šuteva na protivnički gol u Ligi šampiona\nKako Ranking Castrol prenosi, Real Madrid je ekipa koja je u dosadašnjem delu Lige šampiona uputila najviše udaraca ka golu protivnika. U prva 4. kola Murinjov Real je uputio čak 98. udaraca ka golu svojih protivnika. Više >>>\nDerbi LŠ, Roma – Bajern\nRimski tim je uspeo da sa dve tesne pobede nekako dođe do drugog mesta u realno slaboj grupi E, ali njihov prolaz u narednu rundu biće osiguran samo ako večeras na svom terenu savladaju Bajern. Više >>>\nOvako izgleda situacija sa kartonima i suspenzijama u Ligi šampiona pred utakmice 5. kola koje su na programu u sredu: Više >>>\nInter osakaćen povredama\nTrener milanskog tima Rafa Benitez može da na prste jedne ruke izbroji standardne prvotimce koji će mu biti dostupni i spremni za možda i presudni meč Lige šampiona protiv Tventea. Više >>>\nŠahtijor pod pritiskom\nFudbaleri Šahtijora će u sutrašnjem meču imati imperativ pobede kako bi obezbedili plasman u narednu rundu Lige šampiona. Glavni konkurent Šahtijoru je ekipa Brage, koja će se u poslednjem kolu sastati upravo sa timom iz Donjecka. Kako ništa ne bi prepuštali slučaju Ukrainci sutra moraju da pobede. Više >>>\nStanojević - Igramo za navijače -\nTrener Partizana Aleksandar Stanojević, izjavio je pred sutrašnji meča sa Šahtijorom da njegova ekipa namerava da se dobrom igrom oduži navijačima za prikazanu podršku na dosadašnjim mečevima. Biće to ujedno i poslednji duel "crno-belih" pred svojom publikom u ovogodišnjem izdanju Lige šampiona. Više >>>\nMurinjo objavio spisak za meč protiv Ajaksa\nReal Madrid ide u Amsterdam na noge višestrukom prvaku Evrope. Trener Madriđana neće moći da računa na čak troijcupovređenih igrača za koje su sumnja da će biti fit i za meč sa Barselonom narednog ponedeljka. Vidi koji su to igrači... Više >>>\nReal igra protiv Ajaksa, a razmišlja o Barseloni\nMadridski Real sutra gostuje u Amsterdamu kod Ajaksa u okviru Lige šampiona, ali misli igrača i trenera “Kraljevskog tima” su već okrenute sledećem ponedeljku, kada ih očekuje derbi nad derbijima protiv Barselone. Više >>>\n« prva « prethodna 133 134 135 136 137 138 139 140 141 142 sledeća » poslednja »


Ambasador Milan Bačević je čestitao Kinesku novu godinu u video poruci Sino-Asia Web TV stanice. Gledaocima ovog onlajn kanala, ambasador Bačević je poželeo uspešnu Novu godinu i dobro zdravlje. Čestitao je 70-godišnji jubilej postojanja nove Kine, dostignuća koja je Kina u tom višedecenijskom periodu postigla.\nPohvalio je ulogu Kine u međunarodnim odnosima, njen aktivizam u širenju partnerstva i jačanja prijateljstva sa svim zemljama što doprinosi njenom međunarodnom kredibilitetu. Posebna zasluga pripada inicijativi „Pojasa i puta“ u kojoj manje zemlje nalaze svoje mesto prepoznajući svoj politički i ekonomski interes. Srbija se, kao jedna od zemalja na ovoj trasi, raduje uspesima Kine, za koju je vezuje „čelično prijateljstvo“.\nVideo možete pogledati ovde